Ada Lebih 10 Khasiat Kebaikan Pokok Pandan Mengikut Petua Orang Kampung

Jika lihat tumbuhan pokok pada gambar yang tertera, sudah pasti anda mengenali dengan pokok daunan yang bernama Pandan ini. Boleh kata hampir di setiap rumah ada yang menanamnya di halaman rumah.

Umum mengetahui, selain kegunaannya sebagai penambah aroma atau perisa kepada makanan, minuman dan penggunaannya yang lain, pokok daun Pandan ini terkandung banyak khasiat kepada kesihatan tubuh badan.

Bukan sekadar itu sahaja, pokok daun Pandan ini juga mempunyai lebih 10 khasiat kebaikan kepada tubuh badan mengikut petua orang kampung antaranya:

Caranya, rebus beberapa helai daun pandan dengan sukatan 2 gelas air. Didihkan sehingga airnya tinggal kira kira setengah gelas sahaja kemudian minum air rebusan tersebut.

Ambil 3 helai daun pandan lalu dicuci sehingga bersih kemudian dipotong. Selepas itu, rebus dengan 3 gelas air hingga tersisa 2 gelas saja. Setelah air rebusan suam, minum ramuan tersebut dua kali sehari pada setiap pagi dan petang masing masing satu gelas setiap kali minum.

Selain digunakan sebagai ubat lemah saraf, daun pandan juga berkhasiat untuk mengubati lemah syahwat kaum lelaki. Ambil sehiris halia, sekeping kulit kayu manis, beberapa biji halba serta tiga helai daun pandan yang telah dicuci bersih dan potong kecil-kecil. Rebus dengan empat gelas air hingga tersisa dua gelas. Minum ramuan tersebut dua kali sehari pada setiap pagi dan petang masing masing satu gelas setiap kali minum.

Ambil akar yang terjuntai beberapa batang, kemudia cuci sehingga bersih lalu rebus dan buat ramuan air itu sebagai minuman segelas pada setiap pagi dan petang.

Rebus daun pandan bersama daun inai, daun sirih, buah manjakani dan sikit garam. Setelah air rebusan menjadi suam, lalu boleh dijadikan sebagai pembersih wanita.

Ambil tujuh helai daun rebus dari air lima gelas hingga jadi dua gelas, setelah suam bolehlah minum. Segelas pagi dan segelas petang, amat disarankan untuk buat setiap hari.

Kisarkan daun pandan dengan buah limau kastri, kemudian gosok dan sental ramuan yang telah dikisar pada badan seperti ketiak. Akhir sekali, gunakan sabun pencuci badan dan bilas dengan air bersih.

Amalan minum air rebusan daun pandan secara kerap dikatakan juga dapat membantu mematikan kuman dalam darah agar tubuh badan lebih sihat.

Selain menurunkan tekanan darah tinggi, dengab mengamalkan minum air rebusan daun pandan akan menurunkan kadar kolesterol dalam tubuh badan.

Air rebusan daripada daun pandan dan minum airnya dipercayai juga boieh mengatasi masalah sembelit.

Jarang-jarang kita dengar dengan menggunakan daun pandan yang dicampur dalam masakan membantu melembutkan daging. Tetapi mengikut petua orang kampung, ia dipercayai berkesan untuk melembutkan daging yang liat dalam masakan.

Mengikut petua orang kampun, dipercayai dengan meminum sehari 2 gelas air rebusan daun pandan dapat menaikkan lagi selera makan anda.

Masukkan daun pandan semasa memasak untuk mengelakkan makanan atau minuman daripada cepat basi.

Kisar 10 helai daun pandan yang segar dan campur dengan 100ml santan kelapa tua. Urut kulit kepala dengan campuran tersebut dan balut kepala dengan tuala. Biarkan selama 30 minit. Kemudian basuh kepala dengan syampu dan bilas dengan air sehingga bersih.

Perah dan dapatkan air daun pandan lebih kurang 5 titik. Amalkan minum air perahan tersebut bersama dengan buah pisang.

Blander daun bersama buah limau.. kemudian sapu pada muka. Setelah itu dibilas bersih.. boleh juga bahan ini dicampur dengan bedak sejuk.. tampal tebal tebal bila dah kering gosok gosok dengan sapu tangan dan kemudian dibilas dengan air suam.

Ikat atau potong daun pandan kecil-kecil ke dalam bekas dan letakkan ke dalam kereta atau almari rumah sebagai pewangi dan penghalau lipas semulajadi.

Ambil daun pandan, kemudian jemurkan ia di bawah sinar matahari sehingga kering. Lalu, digunting kecil-kecil dan dimasukkan ke dalam sarung bantal.

Kisarkan daun pandan dengan sedikit air dan tapis. Sesuai untuk dijadikan sebagai cecair perasa dan pewarna asli makanan atau minuman.

Rebus 3 helai daun bersama dengan sehiris halia serta seketul gula batu, biarkan air rebusan menjadi suam lalu diminum.

Akarnya direbus dan diminum oleh wanita yang baru melahirkan anak. Amalkan secara berterusan selama 40 hari selepas bersalin.

Sumber: Facebook Kedah Gazette

SK magic, syarikat kesihatan dan perkakas rumah Korea yang terkemuka, dengan bangganya mengumumkan pelancaran Magic Cares, perkhidmatan baru yang bertujuan untuk mewujudkan lebih banyak peluang pekerjaan untuk rakyat Malaysia, di samping meningkatkan keyakinan dan kepercayaan pengguna terhadap jenama ini.

Perkhidmatan Magic Cares akan dikendalikan oleh pasukan wanita, terlatih secara profesional untuk memberikan perkhidmatan jualan dan penyelenggaraan berkualiti tinggi untuk rangkaian pembersih air dan udara SK magic. Perkhidmatan termasuk pensterilan tepat, pembersihan mendalam dan kerja penggantian penapis, dan lain. Pelanggan dijamin akan merasai pengalaman pelanggan yang berkualiti melalui pasukan perkhidmatan yang penuh perhatian dan boleh dipercayai.

Di tengah pandemi COVID-19, Jabatan Perangkaan Malaysia melaporkan bahawa kadar pengangguran di negara ini berada pada tahap tinggi sepanjang masa yang tidak dilihat sejak tahun 1990 – peningkatan 5.3 peratus pada Mei 2020 dengan 826.100 orang kehilangan pekerjaan. Pada masa yang sukar ini, SK magic bertekad untuk menjalankan tugasnya dan membantu mereka yang pekerjaan atau pendapatannya terjejas melalui penubuhan perkhidmatan Magic Cares sambil terus berkembang di jabatan lain.

“Malaysia telah menjadi salah satu penyokong terkuat kami di rantau ini sejak penubuhan kami pada tahun 2018. Kami sangat berterima kasih atas sokongan selama dua tahun terakhir dan cara apa yang lebih baik untuk mengucapkan terima kasih dengan mewujudkan peluang pekerjaan baru bagi rakyat Malaysia. Perkhidmatan baru ini bukan sahaja menjadi tambahan yang sangat baik untuk SK magic, malah memperkukuhkan kepercayaan rakyat Malaysia kepada kami, dengan memberi dorongan kepada pasaran pekerjaan semasa yang dilanda wabak COVID-19, ”kata Bruce Yu, Pengarah Urusan SK magic Malaysia .

“Jika kita akan pulih dalam jangka panjang dan berkelanjutan, kita harus memastikan semua orang disertakan. Akses ke peluang pekerjaan adalah bahagian kritikal terutamanya semasa wabak ini. Apa yang kita lakukan lebih dari sekadar kerja filantropi. Ini adalah kesempatan untuk memberikan kembali kepada masyarakat, ”tambah Yu.

Menciptakan persekitaran yang selamat dan sihat: SK magic melampaui standard SOP yang telah ditetapkan dan telah mengambil langkah keselamatan tambahan untuk memastikan kepuasan pelanggan. Kakitangan dilengkapi dengan alat pensterilan di mana produk akan menjalani pensterilan yang ketat selepas setiap perkhidmatan. Wajib bagi kakitangan untuk melakukan pemeriksaan suhu secara berkala, membersihkan tangan mereka dengan pembersih tangan, memakai topeng muka dan sarung tangan setiap saat, dan berlatih menjauhkan diri semasa melakukan servis.

Bagi mereka yang mencari peluang pekerjaan, SK magic mengalu-alukan dan mendorong calon untuk melamar kerjaya dengan keluarga SK Magic. Untuk pertanyaan berkaitan kerjaya, pemohon boleh menghubungi SK Magic di 1800-18-7878. Untuk maklumat lebih lanjut mengenai perkhidmatan Magic Cares dan alat pembersih udara dan pembersih udara terbarunya, lawati www.skmagic.com.my atau hubungi pasukan SK Magic di info@skmagic.com.my untuk pertanyaan lebih lanjut.

Dengan hanya bermodalkan RM10, tak perlu batas atas tanah, anda boleh menanam sayur dalam beg plastik. Sesuai sangat untuk kawasan rumah dengan keluasan terhad. Bukan sahaja tidak memerlukan belanja yang banyak tetapi juga cara ini lebih praktikal terutama bagi mereka yang baru mula berjinak-jinak dengan aktiviti berkebun.

Istimewanya melalui teknik penanaman ini, anda tidak perlu membeli pasu dan membuat batas di atas tanah yang lapang. Anda hanya perlu menanam sayur-sayuran di atas ‘batas’ di dalam beg tanah plastik sahaja.

1. Di bahagian bawah beg tanah plastik, cucuk dengan pensil lebih kurang dalam 30 biji lubang supaya akar serabut dapat turun ke bawah dan tahan lebih lama jika kurang disiram.

2. Potong bahagian atas beg tanah plastik bentuk kotak. Lipat bahagian atas sebagai penutup. Pastikan apabila dipotong petak pembukaan atas, ada lebih dalam dua hingga tiga inci dari tepi supaya tanah tidak terkeluar jika hujan. Setengah jam sudah siap semuanya.

3. Selepas itu boleh mula tanam benih pokok sayur yang anda ingin tanam.

4. Plastik akan mereput dalam tempoh satu tahun. Selepas itu gunakan semula tanah di dalam beg tanah plastik yang telah reput itu tadi. Tanah itu nanti akan ada lebih banyak bahan organik.

Teknik menanam sayur-sayuran di dalam beg tanah plastik ini sangat menjimatkan masa dan tenaga untuk mereka yang sibuk tetapi masih ingin hendak berkebun. Lubang ditebuk banyak di bahagian bawah beg tanah plastik supaya pokok sayur-sayuran dapat ditanam rapat-rapat. Jadi lebih banyak sayur-sayuran dapat ditanam dan dituai.

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

1. Medium/tanah
Strawberi memerlukan medium tanaman yang peroi dan bersaliran baik. Yang menjadi keutaman ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

2. pH Medium
Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

3. Pencahayaan
Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

4. Keperluan saiz kawasan
Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

5. Siraman
Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

6. Baja
Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitinya tidak optimum, jangka hayat tanaman lebih tahan lama berbanding penggunaan baja kimia.

7. Pemangkasan
Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.


Dekorasi Rumah Jadi Cacamarba, Ini Perkara Yang Perlu Dielak

Dekorasi rumah jadi cacamarba, ini perkara yang perlu dielak. Entah kenapa sebabnya bila lihat dekorasi rumah orang lain nampak elok tapi rumah sendiri nampak semak, padat dan serabut.

Mengapa agaknya perkara ini terjadi? Banyak duit dihabiskan untuk membeli barang-barang hiasan dan perabot namun tetap juga tidak memuaskan hati. Apa yang silapnya? Tambah sana, tambah sini tak juga berseri. Sudahnya kita menggigit jari.

Tanpa disedari kebanyakan daripada kita melakukan pelbagai kesalahan ketika menghias kediaman. Jom kita semak apakah kesalahan tersebut.

Ini merupakan salah satu masalah di kalangan kita. Aksesori kediaman sememangnya sangat cantik. Baik yang dibeli sendiri atau yang dihadiahkan untuk kita. Masalahnya terdapat pelbagai bentuk hiasan yang kita perolehi. Pastikan aksesori ini merupakan pelengkap konsep kita. Ini bermakna ia serasi dengan konsep utama, dan menyerlahkan lagi gaya yang kita pilih. Misalnya jika memilih Inggeris, gunakanlah pasu porselin rekaan ala kedesaan Inggeris. Bukan periuk tanah liat ala dunia Nusantara.

Selalunya menjadi masalah apabila langsir yang mendominasi sebuah ruang. Bayangkan sebuah ruang yang ringkas seperti kediaman ruang terhad  atau pemilihan perabot semua moden ringkas tetapi langsirnya, klasik mewah yang sarat macam era rococo. Begitu juga fabrik yang tidak sesuai, warna yang tidak serasi dan karakter corak yang janggal. Pakai konsep moden, langsirnya corak kedesaan Inggeris atau klasik. Jangan begitu!

Biar pun kecil namun peranan kusyen kecil ini sangat besar.daam mencuri tumpuan mata. Adakala corak pilihan kita tu tak masuk dengan gaya keseluruhan ruang. Gaya yang rigkas di jodohkan dengan sofa kedesaan Inggeris yang berbunga-bunga comel. Tidakkah pelik jadinya.

SAIZ PERABOT YANG TIDAK SESUAI DENGAN RUANG

Bayangkan dengan ruang begitu kecil, anda memilih perabot dempak sampai terpaksa berebut -rebut ruang yang ada dengan perabot lain. Jalan pun payah dibuatnya. Penting untuk sesuaikan dengan keluasan ruang, barulah selesa.

Ada tak di kalangan anda yang gemarkan konsep dekorasi hiasan dalaman rumah yang bertemakan gaya ala Hollywood Style seperti ini? Konsep yang mengetengahkan ciri-ciri elemen glamor dan mewah ini sudah semestinya menjadi kesukaan ramai khususnya buat mereka pencinta filem antarabangsa.

Melihat pada mata kasar sahaja pasti anda sudah mampu menwujudkan ciri utama yang harus ada untuk penataan ala Hollywood Style ini. Semestinya ia menjelmakan suasana glamor dan mewah.

Tidak terhad kepada fabrik dan kayu sahaja, material daripada elemen lain turut digunakan seperti kristal,tembaga dan labuci. Kebanyakkan perabot seperti meja sisi dan ottoman menggunakan kayu seperti mahogani, mapel dan bic yang kebanyakannya berasal dari Amerika Syarikat.

Manakala untuk pemilihan warna pula, palet warna cerah dan berkilau seperti warna metalik, emas dan permata sesuai dipadankan pada perabot dan kemasan lembut. Gandingkan bersama warna neutral seperti putih dan hitam untuk warna seting ruang dan mencetuskan kontras, seperti warna dinding dan juga warna kusyen.

Terdapat beberapa aksesori yang sesuai untuk digayakan, seperti arca, lampu vintaj, lukisan dan foto hitam putih. Bagi menambahkan seri, lampu candelier kristal vintaj digunakan bagi mewujudkan pencahayaan aksen yang elegan. Di meja sisi pula, lampu meja terendak moden boleh dipadankan bersama.

Foto: Carian Pinterest

Ingin lebih tahu pelbagai tips untuk dekorasi rumah? Jangan lupa ikuti kami di Telegram dan TikTok rasmi IMPIANA.

Bagi anda yang berhasrat untuk melakukan perubahan terhadap konsep dekorasi hiasan dalaman rumah yang sedia ada kepada bertemakan konsep ‘Scandinavian’, ada beberapa perkara yang wajib anda tahu sebelum melakukan transformasi tersebut terutamanya dari segi pemilihan aksesori.

Seperti umum mengetahui, bagi mendapatkan hasil dekorasi hiasan dalaman rumah yang berkonsepkan ’Scandinavian’ ini, harus menggunakan pemilihan aksesori khas dengan tema tersebut.

Maka oleh itu, pemilihan aksesori untuk dekorasi hiasan dalaman berkonsepkan ’Scandinavian’ ini harus betul dan bersesuaian dengan tema yang telah dipelopori oleh negara di Sweden, Denmark dan Norway.

Jadi mari kita lihat senarai antara aksesori yang wajib ada bagi menyempurnakan hasrat anda untuk mendapatkan hasil dekorasi hiasan dalaman rumah yang berkonsepkan Scandinavian ini.

1.PASU SERAMIK (Ceramic Vase)

2.MANIK KAYU (Wood Bead)

3.LUKISAN BERCORAK ABSTRAK GEOMETRI (Wall Frame Painting)

Foto Sumber: Carian Pinterest

Tidak dinafikan, ada segelintir di kalangan anda yang gemar untuk meluangkan masa dan melakukan aktiviti riadah di ruang balkoni atau di kawasan laman kediaman.

Bukan sahaja ruang dalaman kediaman sahaja yang perlu dihias supaya tampak cantik, malah ruang riadah ini juga perlu dititikberatkan.

Ada pelbagai cara serta idea dekorasi untuk ruang balkoni dan kawasan laman kediaman menarik yang boleh anda lakukan antaranya menggunakan pemilihan aksesori seperti set meja kopi yang lengkap.

Bagi anda yang sedang mencari kelengkapan perabot meja kopi yang mempunyai gaya reka bentuk yang moden, anda boleh sahaja mendapatkan meja kopi dengan rekaan terbaharu ini.

Selain didatangkan dengan gaya rekaan terkini, meja kopi ini tampak unik dan lain daripada yang lain. Ia juga amat sesuai bagi anda yang gemarkan gaya konsep yang moden.


Lelaki Ini Guna Umpan Ikan Untuk Musnahkan Keseluruhan Koloni Semut di Laman

Pelbagai petua telah dikongsikan oleh impiana untuk memusnahkan semut di kediaman. Tapi, seminggu dua sahaja yang bertahan. Nanti datang lagi. Hal ini disebabkan oleh koloni semut tidak dimusnahkan sepenuhnya.

Bila semut mula banyak di laman, ia bukan sekadar merosakkan akar tanaman, malah memberi ancaman pelbagai penyakit pada tanaman. Oleh itu, kaedah memusnahkan semut haris dilakukan sehingga ke akar umbi.

Cara saya membasmi semut samada dalam rumah atau yang mendatangkan masalah pada tanaman cuma menggunakan 2 benda yang mudah dan murah.

Bahan-bahan:

1 peket    Ubat semut yang jenama nya saya sendiri tak tahu nak sebut
1 ekor      ikan rebus

P/S: Ridsect tu hanya gimik. Ia hanya mampu membunuh serangga yg berada di depan kita. Apa yang saya buat ni mampu membunuh semut hingga ke sarangnya

Cara-cara:

1. Gaul isi ikan rebus berserta ubat semut hingga sebati
2. Pastikan ikan jangan terlalu lembab
3. Kemudian tabur di tempat laluan semut.
4. Isi ikan yang telah dijumpai oleh semut akan di bawa pulang ke sarang. Nanti bila dijadikan jamuan bersama koloni, secara tidak langsung semua semut akan termakan serbuk ubat semut tadi

Alhamdulillah, sedikit perkongsian. Terima kasih kepada pekerja mesin rumput yang tidak mesin pokok ini ketika membersihkan sisi jalan raya. Boleh dikatakan rezeki juga kerana pokok ini tumbuh liar di luar pagar rumah, tepi jalan pula tu. Boleh tinggi berbunga hingga cecah bawah lutut. Yang pelik kambing dan lembu tak sentuh dia pula sampai tinggi camnie 🤔. Agaknya x sedap di tekak mereka sebab wangi sangat kot 👻

Kalau tuan/puan nak tahu, pokok ini adalah salah satu dari spesis Lemon Basil 🌿 @ Kemangi . Bau nya agak wangi dan selalu juga digunakan dalam masakan sebagai penambah perisa. Bunga saiz kecik tapi rimbun dan cantik menjadi tarikan bagi cik kelulut 🐝 yang kesiannya telah menjadi rezeki kepada sang labah-labah🕷 di bawah daun. Bila kita lihat kelulut singgah bunga pokok nie, jadi tak hairan lah kalau tuan/puan tengok tokey madu kelulut tanam lemon basil nie banyak keliling laman mereka selain dari pokok air mata pengantin, bunga taik ayam dan banyak lagi.

Bila tuan/puan tengok dekat bunga dia pula ada nampak mcm semut🐜 tapi jangan tertipu ya, semut tak jalan asing2 mcm tu dan bermain bunga sahaja ya sebab semut biasa kan jalan mcm keretapi. Kalau tuan/puan nak tahu, ini la dia Kutu Thrip, salah satu musuh besar bagi petani kita di Malaysia lagi2 petani yang tanam pokok dari jenis Solanacea iaitu Cili Besar🌶, Cili Padi, Terung🍆. Tiga-tiga pokok ini satu family dan share penyakit dan perosak yang sama. Selain lalat putih dan hamama, kutu thrip juga boleh menyebabkan daun cili/terung kerinting ya. Kalau terung, buah akan jadi bergaris macam karat karat. Sebab tu petani akan selalu pastikan kawasan kebun mereka bersih. Kalau boleh bila tanam terung, terung je la ada situ tak boleh campur pokok bunga2 lain ke rumput panjang ke sebab salah satu isu dia ini lah jadi perumah bagi perosak.

Jadi tuan/puan yang ada tanam cili/terung secara kecil kecilan di laman rumah, jangan racun cili/terung sahaja ya tapi pokok bunga keliling dia pun kene racun sebab kutu nie memang suka lepak dekat mana mana je pokok berbunga. Walaupun level dia perosak masyarakat, tapi still dalam hati dia tetap di taman ya 🥴. Itu jadi masalah tu, abis taman kita di kokaknya 😤.

Sekarang ramai orang sedar dan akui khasiat ayam kampung. Telurnya menjadi buruan bagi pengamal perubatan tradisional. Walaupun saiznya kecil, telur ayam kampung lebih berkhasiat daripada yang biasa terdapat di pasaran.

Apabila permintaan tinggi terhadap telur ayam kampung ditambah pula penghasilannya yang terhad, ini menyebabkan harganya meningkat. Kalau dahulunya, ayam kampung mampu bertelur 15 biji dalam satu musim, sekarang nak dapat 8 biji pun dah susah.

Disebabkan oleh hal demikian, ladang-ladang penternakan ayam terpaksa memberi hormon dalam menggalakkan penghasilan telur yang banyak tanpa mengikut musim. Maka mudarat untuk kesihatan.

Jadi anda yang memang suka makan telur ayam kampung, apa kata anda bela sahaja di rumah. Dapat dua pasang pun dah cukup untuk menjadi bekalan keperluan harian anda. Lagipun, ayam tak memerlukan penjagaan yang rumit. Cukup selesa tempat perlindungannya dan makanan yang sentiasa ada sudah memadai. Selain itu juga, beberapa perkara perlu anda tahu”

1. Pemilihan Induk

Untuk penghasilan telur yang optimum, sudah pasti induknya harus lah dari baka yang sihat. Keadaan kesihatan ayam mudah diukur bila telah meningkat dewasa. Untuk ayam betina, tempoh sedia untuk bertelur adalah 5-6 bulan manakala jantan harus lebih tua dari betina iaitu 8-10 bulan.

Sebaiknya ayam jantan dan betina datang dari baka yang berbeza. Kira nanti telur itu jadi mix lah. Oleh itu, jika anda inginkan hasil segera, jangan beli anak ayam yang masih berbulu halus. Beli yang sudah matang.

2. Reban

Untuk mendapatkan ayam kampung yang sihat dan sedap, ia perlu dibiarkan bebas berkeliaran di sekitar rumah. Hal ini akan menyebabkan otot ayam lebih padu dan dagingnya sedap apabila dimakan. Dapat 2 jam sehari pun dah memadai. Selain biarkan di dalam reban, di samping itu juga, bila ayam bebas berkeliaran, ia akan dapat mencari makanan dari sumber lain selain yang diberikan seperti cacing, siput babi, serangga yang mempunyai protein yang tinggi.

Namun tempat teduhan nya perlu disediakan. Tak perlu terlalu besar. Memadai ada ruang ia berlindung dari terik matahari dan kesejukan terutamanya di waktu malam. Jika fokus utama tadi adalah untuk penghasilan telur, sediakan sebuah kotak kayu berisi rumput atau kain untuk keselesaan ayam betina dan bagi mengelak ia bertelur di tempat tersembunyi.

3. Makanan

Untuk penghasilan telur yang optimum. Makanan yang tinggi protein diperlukan oleh ayam. Sama juga untuk ayam biasa. Untuk memastikan ayam cepat membesar, sihat dan pastinya immune dari pelbagai penyakit, campurkan dedak ayam bersama gula merah atau gula perang.

Selain itu juga, kepala udang dan siput godang atau siput sawah juga mampu meningkatkan penghasilan dan menjadikan kuning telur kelihatan lebih cantik.

Untuk air minuman, campurkan sedikit dengan air daun sirih. Daun sirih bersifat antiseptik. Ia mampu memperkuatkan daya tahan atau immun sistem ayam.

4. Ayam sedia bertelur

Apabila kelihatan ayam betina dan jantan gelisah, itu menunjukkan ayam sedia untuk bertelur. Betul lah kata pribahasa. ” Ayam telur sebiji, riuh sekampung” Apabila kedengaran ayam jantan berkokok bising (bukan macam kokok pagi tu) itu menunjukkan ayam betina telah bertelur.

Telurnya perlu segera diambil. Jika telah dieramkan seharian, khuatir bentuk ayam dah mula menjadi sedikit. Walaupun sebiji, ambil saja. Yang penting bekas telur perlu sentiasa kosong untuk menggalakkan ayam bertelur lagi.

Ada ramai orang di luar sana punya halia yang berbaki dalam peti ais. Mesti ramai tak tahu sebenarnya nak tanam halia senang sangat sangat. Saya dah biasa buat sampai orang nak beli anak pokok halia saya.

Inilah hasilnya. Yang ini dah boleh guna untuk masakan anda.


(VIDEO) Guna Kacang Walnut Untuk Hilangkan Calar Pada Permukaan Perabot Kayu

Tak sangka, kacang walnut tinggi khasiat ini berupaya menghilangkan kesan calar pada permukaan perabot kayu. Caranya mudah sahaja. Hanya gosok lembut kacang walnut pada permukaan perabot yang calar dan lap dengan kain bersih. Namun, kaedah ini hanya sesuai untuk permukaan calar yang tidak dalam sahaja.

untuk ketahui caranya dengan lebih khusus, sila tonton video yang disediakan:

Bilik tidur bukan hanya digunakan sebagai tempat untuk kita berehat dan tidur. Ruang ini juga merupakan sebuah kawasan yang bersifat peribadi dan penuh privasi. Ia boleh menjadi tempat untuk bermeditasi, menenangkan fikiran dan juga sebagai pusat mencari ilham.

Jadi, adalah menjadi satu kemestian untuk mempunyai sebuah bilik tidur yang nyaman dan selesa bagi menjamin kualiti hidup yang baik.

Dan ia bermula dengan pemilihan konsep yang sesuai mengikut minat dan personaliti pemilik. Dengan mendekorasi ruang ini, anda akan dapat menghidupkan dan mendorong suasana yang tepat dengan mood yang ingin diketengahkan.

Disini IMPIANA kongsikan 4 konsep yang sesuai dijadikan tema buat kamar tidur yang selesa dan menyamankan.

MINIMALIS

SCANDINAVIAN

KONTEMPORARI

INDUSTRIAL

Cara pilih jubin ikut jenis, corak dan kesesuaian ruang kediaman amat penting bagi memastikan anda tidak tersalah memilih jubin. Seperti yang kita ketahui, jubin digunakan untuk melindungi lantai atau dinding di kebanyakan ruang kediaman.

Selain susun atur perabot dan konsep sesebuah rumah, kita juga pasti tertarik dengan pemilihan jubin atau ‘tiles’ yang digunakan di lantai mahupun dinding rumah. Seringkali kita berdepan dengan masalah pemilihan jubin.

Di pasaran memang banyak jubin pelbagai jenis, coral dan warna sehingga rambang mata dibuatya, sampai keliru kita hendak buat pilihan. Tidak kisahlah sama ada anda hendak memasang jubin di luar mahupun di dalam rumah, pemilihan jenis jubin memainkan peranan penting.

Apa beza jubin lantai dan jubin dinding? Ramai beranggapan jubin semuanya sama. Tak semestinya! Antara perkara yang membezakannya adalah:

DI MANA DAN BAGAIMANA JUBIN DILETAK
Susunan dan bagaimana ia dipasang membezakan kedua-duanya. Sebagai contoh, kaedah paving lantai dari dalam ke luar merupakan cara biasa memasang jubin lantai, kerana ada ruang yang lantainya tak rata. Untuk jubin dinding pula, ianya perlu dibentang dari bahagian bawah ke atas.

JENIS JUBIN
Kebiasaannya jubin dinding adalah jenis seramik, dan jubin lantai pula jenis porselin. Tanah liat yang berbeza juga digunakan untuk hasilkan jubin lantai dan dinding.

KADAR PENYERAPAN AIR
Kadar penyerapan air untuk jubin lantai dan dinding berbeza disebabkan teksturnya yang berbeza.

Jubin dinding yang diletakkan di tempat yang lembab (dapur dan bilik air), di luar dan di dalam rumah (ruang tamu dan bilik tidur) mempunyai kadar penyerapan air lebih tinggi. Manakala, untuk jubin lantai, kadar penyerapan airnya tak tinggi.

JENIS JUBIN, KELEBIHAN DAN KELEMAHANNYA

Sebenarnya, jubin ni ialah kepingan bahan tahan lasak seperti seramik, batu, logam atau kaca diproses yang digunakan untuk menutup atap, lantai, dinding, pancuran, atau objek lain seperti meja dan lain-lain.

Terdapat tiga jenis jubin yang biasa digunakan iaitu seramik, porselin, dan homogen. Seramik dan porselin digunakan dalam ubah suai kediaman, sementara jubin homogen pula digunakan dalam ruang komersial.

JUBIN SERAMIK
Dianggap jubin paling asas, ia diperbuat daripada campuran tanah liat, pasir dan bahan semulajadi yang lain.

Bahan-bahan tersebut kemudiannya diadun menerusi proses penekanan dan dibakar dalam suhu yang tinggi.

Kebiasaannya dipasang di dalam bilik seperti ruang tamu dan bilik tidur, jubin seramik juga sesuai dipasang sebagai jubin dinding kerana ianya lebih ringan dan boleh didapati dalam bentuk glazed atau unglazed.

KELEBIHAN JUBIN SERAMIK
Tahan lasak
Mudah dijaga
Mudah dipotong
Popular untuk dalam rumah/lantai

KELEMAHAN JUBIN SERAMIK
Pilihan saiz dan corak mungkin terhad
Keras

JUBIN PORSELIN
Diperbuat daripada tanah liat, pasir dan air. Selain ketahanannya, jubin porselin datang dalam pelbagai warna, reka bentuk dan permukaan.

Tanah liat digunakan untuk membina Jubin porselin umumnya lebih padat. Bukan sekadar berkilat dan pusam, ia juga menawarkan permukaan yang boleh memantulkan cahaya.

Maka ia sesuai dipasang sama ada di dalam atau di luar rumah. Jubin porselin biasanya ditemui di bilik mandi, dapur, anjung dan balkoni.

KELEBIHAN JUBIN PORSELIN
Tahan lama
Popular untuk lantai bilik mandi
Daya tahan baik
Mudah bersih
Mudah diselenggara

KELEMAHAN JUBIN PORSELIN
Harga mahal
Perlu pakar untuk potong
Sukar dipasang

JUBIN HOMOGEN
Tip Pilih Jubin Homogen: Dianggap bahan lantai terkuat dan diguna secara komersial seperti di pusat membeli-belah, lapangan terbang dan hospital, di mana terdapat banyak pergerakan kaki.

Terdiri daripada bahan jubin khas dan tanah liat, ianya tidak licin (slip resistant), sesuai dipasang di kawasan yang basah contohnya di dalam bilik mandi, dapur dan tempat letak kereta.

Proses pembentukan yang kuat menjadikan jubin homogen kental dan tahan air, maka ianya bersesuaian untuk penggunaan jangka masa panjang.

Kelebihan Jubin Homogen
Kuat
Tahan lama

Kelemahan Jubin Homogen
Tak banyak pilihan
Kos pasang mahal

JUBIN SIMEN
Tidak seperti jubin lain, jubin simen tak guna tanah liat sebagai bahan utama dan tidak melalui proses pemanasan.

Proses hidraulik biasanya digunakan untuk membuat jubin ini. Sesetengah jubin simen adalah handmade, menjadikannya ia unik.

Sesuai digunakan di kawasan yang basah dan lembap seperti bilik mandi, dinding pancuran mandi atau bilik stim.

Kelebihan Jubin Simen
Kos rendah
Pelbagai warna dan bentuk
Daya tahan baik
Kalis kesan cuaca dan suhu

Kelemahan Jubin Simen
Perlu pertimbangan perubahan struktur rumah
Risiko rosak tinggi
Tebal dan berat
Cepat sejuk

JUBIN KAYU
Bagi mereka yang inginkan sedikit sentuhan klasik, jubin kayu boleh dipertimbangkan. Diperbuat daripada papan lapis, kayu asli serta kayu tiruan.

Terdapat juga yang diperbuat daripada seramik atau porselin menyerupai kayu untuk ketahanan. Menjadi pilihan untuk hiasan luaran dan dalaman, termasuk di dalam bilik dengan tahap kelembapan yang tinggi.

Kelebihan Jubin Kayu
Tahan kotoran
Kalis air
Tak sensitif kepada bahan kimia
Mesra haiwan peliharaan
Tahan lama
Pelbagai tekstur

Kekurangan Jubin Kayu
Sukar dipasang
Boleh jadi tempat serangga perosak

Berikut idea dan konsep jubin mengikut ruang di dalam rumah.

Design Jubin Dapur

TEKSTUR CORAK HALUS
Tip pilih Jubin putih di dapur? Tak cepat kotor ke? Ya ia mungkin bukan satu pilihan yang selamat tetapi anda boleh bermain dengan kreativiti agar tak nampak hambar.

Cari jubin bertekstur (bukan kosong semata-mata), seperti corak halus berselang-seli bagi menaikkan seri. Corak chevron kontemporari ini mencipta ilusi ruang yang lebih luas.

PETAK MESRA ALAM
Jubin petak segi empat sama ini memang ikoniklah. Mana-mana saja ada. Jadi kenapa berhenti di situ. Tampalkan jubin petak dengan warna tertentu bagi menyerlahkan dapur anda.

Jubin dengan simbahan hijau berkilat ini kelihatan organik dan lain dari lain, apatah lagi dipadankan dengan kombo meja dan kabinet bercat arang. Nampak eksklusif!

JUBIN SYILING
Tip pilih jubin syiling: Jubin datang dalam pelbagai saiz dan bentuk. ‘Penny tiles’ atau jubin syiling, walaupun kecil namun mampu memberikan impak yang besar.

Lingkaran kecil melingkari setiap jubin di atas dinding bertekstur menarik perhatian sesiapa yang melihat.

Bergantung pada kekemasan dan warna pilihan anda, ia pasti dapat menyerlah setiap sudut memasak anda.

JUBIN HOMOGEN
Tip Pilihan jubin homogen: Dianggap bahan lantai terkuat dan diguna secara komersial seperti di pusat membeli-belah, lapangan terbang dan hospital, di mana terdapat banyak pergerakan kaki.

Kelebihan Jubin Homogen
Kuat
Tahan lama

Kelemahan Jubin Homogen
Tak banyak pilihan
Kos pasang mahal

Kelebihan Jubin Simen
Kos rendah
Pelbagai warna dan bentuk
Daya tahan baik
Kalis kesan cuaca dan suhu

Design Jubin Dapur

JUBIN SYILING
Jubin datang dalam pelbagai saiz dan bentuk. ‘Penny tiles’ atau jubin syiling, walaupun kecil namun mampu memberikan impak yang besar.

Design Jubin Bilik air

GABUNGAN SAIZ BERBEZA
Jom ambil pendekatan menggabungkan saiz jubin untuk dinding dan lantai bilik air anda.

Seperti apa yang dikongsikan pereka Kureck Jones, dua saiz dan bentuk jubin digabungkan, di mana jubin merah jambu segi empat tepat ditampal di dinding, manakala jubin bermotifkan daun di lantainya.

Dengan pencahayaan serta konsep gaya industri menambah kontra di dalam bilik air ini. Lawanya!

TONA NEUTRAL
Menciduk inspirasi alam, bilik mandi yang berkonsepkan minimalis dan moden boleh diserlahkan dengan penggunaan jubin yang tepat.

Menekankan tona neutral untuk menyeimbangkan variasi jenis jubin dari bahan yang berbeza untuk ruang yang berlainan, pasti bilik mandi anda tampak mewah dan anggun.

‘SEKSIKAN’ BILIK AIR
Bukan sahaja bilik tidur nak kena seksi, bilik air pun boleh! Dengan penggunaan cahaya, kontra, kelengkapan serta jubinnya, bilik air tampak elegan dan sudah semestinya anda akan mengambil masa untuk kekal berada di dalamnya.

Design Jubin Lantai Rumah

TEKSTUR BUKAN BIASA
Jubin dengan tekstur bukan biasa sebenarnya boleh memberi kesan dalam ruang tamu anda.

Anda boleh menggunakan jubin monokrom bagi menselarikan perhiasan dengan gaya kontemporari. Anda juga boleh menggunakan skema warna yang cerah, memilih jubin dengan warna yang terang.

Pastikan elemen hiasan yang minimal agar perhatian tetamu akan tertumpu akan keindahan lantai berjubin anda.

LANTAI GLOSSY
Jubin glossy sememangnya popular dan cukup menarik perhatian, dek kesan reflektif membuatkan saiz ruang nampak lebih luas secara visualnya.

Jubin berkilat dari batu semulajadi boleh menyerlahkan kediaman dengan campuran gaya klasik dan moden. Ia semua bergantung pada warna jubin dan elemen tambahan di atasnya.

MARMAR
Untuk mewujudkan suasana elit dan mewah di dalam bilik, anda boleh menggunakan jubin marmar. Kemasan dilihat saling melengkapi dengan perabot, ditambah pula dengan unsur tiga dimensi dan butiran berlapis. Jubin marmar kelihatan sempurna dalam kombinasi permukaan berkilat.

ARTIKEL BERKAITAN:

Laman yang dihias indah bukan sekadar untuk mencantikkan kediaman dan menjadi penyedap mata. Sudah pasti ia patut dinikmati dan dimanfaatkan sepenuhnya. Seperti laman yang direka bentuk oleh Attic Studio yang terletak di Elmina.

Walupun Attic studio yang beroperasi di Taman Paramount, Petaling Jaya baru mula bertapak pada 2016, sentuhan magis yang diberikan bak profesional berpengalaman dan mempunyai sentuhan identiti tersendiri bagi setiap rekaanya.

Seperti Secret Garden berkonsepkan english yang terletak di Tiana Elmina garden, landskap yang dizahirkan memberi susana ketenangan walaupun unit kediaman Semi-D ini terlatak sangat berhampiran dengan unit bersebelahan dan laluan taman yang sibuk. Segala-galanya dek rekaan dan pemilihan tanaman yang tepat.

Dari segi pemilihan tanaman, pereka mengetengahkan tanaman less maintenance memandangkan pemilik seorang yang agak terhad masa untuk menguruskan laman. Pemilihan tanaman bersaiz matang memberi instant effect kepada tanaman ini. Seperti yang ditegaskan pemilik, privasi menjadi keutamaan agar taman yang indah dapat dinikmati dengan selesa. oleh itu, pereka telah memilih Ficus Korea yang mempunyai ketinggian lebih 3 meter dan tekstur daun yang padat sebagai screening bagi keseluruhan laman.

Untuk kelihatan lebih formal seperti tanam inggeris yang lain, Ficus Korea di beri top cut untuk kelihatan sempurna. Memberi naungan di sudut santai laman, pereka memilih pokok Ficus Elestica variegated berukuran lebih kurang 10 meter. Tekstur daun yang sedikit kasar berbanding tanaman yang lain memberi kepelbagaian. Tambahan bentuk dan warna yang unik menjadi identiti kepada laman kediaman ini.

Profil Laman:
Lokasi: Tiana Elmina Gardens
Jenis kediaman: Semi-D 2 tingkat
Konsep laman: English Garden
Pereka & konraktor landskap: Attic Studio


Potong Pesawat Untuk Dijadikan Hotel, Idea Gila Tapi Menarik!

KUANTAN – Sebelum ini, tiada siapa pernah terfikir untuk membina sebuah hotel pesawat dalam hutan. Namun, ‘idea gila’ tersebut direalisasikan oleh dua beranak yang bernama Kevin Young Thien Sheng, 30, dan bapanya, Young Yeong Long, 61.

Kevin yang merupakan graduan sarjana muda Universiti Lim Kok Wing, berkata, hotel unik yang menggunakan pesawat Boeing 737-400 itu dijangka beroperasi pada awal tahun hadapan.

Pesawat yang dibeli daripada sebuah syarikat penerbangan di Selangor itu telah dipindahkan ke kawasan Sungai Lembing. Proses pemindahan pesawat merupakan antara proses yang sukar kerana mereka perlu memotong pesawat kepada beberapa bahagian, kemudian memindahkannya menggunakan lima buah treler dan dua buah kren untuk mengangkat bahagian pesawat. Proses pemindahan ini telah dijalankan pada awal bulan Mei.

Tanpa mendedahkan jumlah sebenar yang dibelanjakan untuk membeli pesawat, Kevin hanya memberitahu, ianya ‘sangat mahal’. Beliau juga perlu mematuhi prosedur yang sangat ketat.

Kevin merancang untuk membina hanya lima buah bilik daripada keseluruhan 36.57 meter (120 kaki) pesawat itu bagi memastikan keselesaan para pengunjung, Beliau juga berhasrat untuk mengekalkan ciri-ciri pesawat seperti pintu masuk bagi memberi pengalaman tersendiri kepada pengunjung.

Kevin mempuyai alasan tersendiri apabila disoal tentang lokasi hotel unik ini. Kawasan hutan menjadi pilihan Kevin kerana konsep semulajadi dan diharap menjadi pilihan pengunjung yang mahu melarikan diri dari kesibukan kota.

Mereka juga sedang mendaftarkan jenama hotel kapal terbang itu dengan Perbadanan Harta Intelek Malaysia (MyIPO) bagi ‘melindungi’ keunikan hotel tersebut. Kevin juga berkongsi perancangan masa panjang mereka yang berhasrat untuk membuka hotel dengan konsep serupa di lokasi berbeza

– BERNAMA

Bagi anda yang mencari teman tidur yang sempurna tidak boleh terlepas peluang untuk berkunjung ke Pameran Tempat Tidur Harvey Norman di Pusat Beli-belah 1 Utama. Bertemakan “A Dreamy Escape – Find Your Perfect Sleepmate”, pameran itu menawarkan pelancaran tilam terbesar dengan memperkenalkan tilam inovatif terkini daripada keluaran jenama Hilker, Sealy, Napure, Serta, Van Vorst dan Musterring.

Harvey Norman’s A Dreamy Escape Bedding Fair ini telah dirasmikan hari ini oleh Jonathan Toh, Ketua Pegawai Operasi Harvey Norman Malaysia, dan Eddy Ng, Ketua Pengurus Besar Harvey Norman Malaysia.

Pameran itu, yang diadakan bermula 9 sehingga 21 Mei, akan menawarkan rangkaian tilam premium dari Amerika Syarikat dan Jerman pada harga yang menarik. Semua tilam di pameran itu akan dijual pada separuh harga, ditambah pula dengan tambahan potongan 20% dengan perbelanjaan minimum RM10000, serta tambahan 10% diskaun untuk penghantaran sebelum 30 Jun 2023. Terdapat juga rebat tukar beli sehingga RM1000 dan UPoints berganda untuk ahli ONECARD.

Pelanggan kini boleh membayar dengan ansuran tanpa faedah sehingga 36 bulan tanpa caj tambahan untuk berbelanja mendapatkan tidur yang berkualiti dengan penggunaan jenama tilam terkenal dunia.

Anda juga berpeluang untuk menikmati aktiviti hujung minggu termasuk tawaran Happy Hour, pemeriksaan dan perundingan kiropraktik percuma dan banyak lagi.

Harvey Norman tidak sabar-sabar untuk mengalu-alukan pembeli untuk melihat tilam terbaharu dengan tawaran hebat dan mendapatkan perundingan daripada pakar peralatan tempat tidur Harvey Norman untuk mencari tilam sempurna mereka di pameran peralatan tempat tidur mulai sekarang hingga 21 Mei, Ground Floor Centre Court di 1 Utama Shopping Centre

Amouage telah melancarkan ‘Truly’, tambahan terbaru rangkaian produk lilin dan semburan bilik yang menjadi haruman terbaharu “Midnight Flower Collection” (Koleksi Mekar Malam). Dicipta oleh Pengarah Kreatif Amouage, Christopher Chong pada tahun 2013, Koleksi Mekar Malam yang turut termasuk rangkaian ‘Hope’, ‘Love’, ‘Happy’, ‘Smile’, ‘Joy’, ‘Sassy’ dan ‘Peace’, meraikan saat-saat kebahagiaan yang diluangkan bersama orang tersayang.

Membara dengan sifat kehangatan dan romantis, haruman ini diilhamkan oleh masa yang diluangkan di kawasan luar bandar pada hujung minggu. Dengan haruman bunga-bungaan, ‘Truly’ membuka dengan haruman Lili. Haruman utama dibentuk oleh campuran resin Benzoin dengan Cengkih untuk mencerminkan kenyamanan dan kehangatan sesebuah perapian rumah. Haruman dasar Cendana pula membawa pesona dan kehangatan hutan yang diterangi mentari ke dalam ruangan rumah.

“Saya ingin mencipta momen yang mencerminkan pengarang Jane Austen. ‘Truly’ adalah haruman seseorang wanita yang mempesonakan namun cekap mencukupi diri sendiri dalam mengarang cerita hidupnya. Diilhamkan oleh genre sastera abad ke-19 yang sarat dengan kelembutan dan keterangsangan, saya mencipta haruman rumah ini untuk menyorot saat-saat seseorang wanita yang berlembut hati duduk menyebelahi perapian rumah sementara terpsesona membaca cerita,” jelas Christopher Chong.

Lilin ‘Truly’, yang dipersembahkan dalam bekas kaca Itali merah karang berhiaskan tulisan keemasan dan putih, dirumuskan dengan lilin mineral terbaik untuk menyebarkan haruman paling kuat dan boleh menyala sehingga 40 jam. Semburan bilik pula diadun untuk menghasilkan keberkesanan maksimum dan sentuhan kemewahan di setiap bilik yang kekal selama berjam-jam.

Rangkaian produk lilin dan semburan bilik Koleksi Mekar Malam boleh diperoleh dari kedai Amouage di Muscat, Dubai, Abu Dhabi, Al Ain, Manama, Jeddah, Kuwait City, Doha, Kuala Lumpur, London, Milan dan Rome.

Pernah atau tidak anda terbayangkan sesebuah model kereta yang memiliki konsep dan tema ruang dalaman sama seperti sebuah kediaman rumah? Ya, untuk pengetahuan ia sememangnya ada dan wujud!

Jangan ada yang tidak tahu, syarikat pengeluar kereta jenama antarabangsa, Volvo Car Malaysia kini telah melancarkan sebuah model kereta terbaharu iaitu Volvo C40 Recharge Pure Electric bagi pasaran Malaysia.

Model kereta Volvo C40 Recharge Pure Electric ini merupakan sebuah kenderaan mewah jenis Sport Utility Vehicle (SUV).

Bukan itu sahaja, dengan pelancaran model kereta terbaharu tersebut telah meletakkan ia sebagai sebuah kereta berteknologi kuasa elektrik sepenuhnya yang pertama di bawah jenama pengeluar kereta berkenaan.

Apa yang menarik mengenai Volvo C40 Recharge Pure Electric ini selain reka bentuk luaran kenderaan yang tampak mewah dan moden, ia juga telah menampilkan konsep rekaan ruang dalaman kereta yang bertemakan ‘Scandinavian’.

Jika kita lihat dari rekaan ruang dalaman model kereta Volvo C40 Recharge Pure Electric ini sememangnya tampak sangat kemas dan menarik. Bukan itu sahaja, rekaan konsep yang ditonjolkan membuatkan ruang dalaman kereta ini kelihatan sangat unik dan berbeza dari yang lain.

Ini merupakan satu pembaharuan menarik yang ditampilkan oleh Volvo Car Malaysia selaku pengeluar kereta mewah yang bertaraf antarabangsa.

Volvo C40 Recharge Pure Electric ini ditawarkan pada harga atas jalan RM288,888** dan didatangkan dengan lima pilihan warna menarik iaitu Crystal White, Black Stone, Silver Dawn , Sage Green dan Fjord Blue.

Bagi anda yang berminat, sudah boleh membuat tempahan bermula 14 Disemberdan para pelanggan juga boleh mengunjungi semua pengedar sah Volvo di Malaysia untuk melihat sendiri kenderaan tersebut mulai 15 Disember 2022


Baja Kalfos Mampu Elak Buah Dan Bunga Gugur Sebelum Matang

Tanaman anda kerap mengalami buah muda gugur secara tiba-tiba atau kudup bunga gugur? Tak ada pula nampak kesan serangan atau jangkitan penyakit. Nak katakan tak bagi baja, dah bagi. Mungkin terlebih baja. Ia menyebabkan pokok panas dan ada bahagian-bahagian tertentu seperti daun, buah dan bunga cepat gugur.

Jika semuanya dalam keadaan normal, faktor lain yang boleh mengundang masalah ini adalah disebabkan oleh kurangnya kalsium dan kadar imuniti terhadap tanaman. Cara terbaik untuk memulihkan keadaan ini adalah dengan menggunakan baja kalfos.

Baja kalfos baik untuk perkembangan sistem akar, melebatkan dan berupaya mengelak buah dan bunga yang belum matang gugur.

Bahan-bahan:

1 mangkuk Kulit telur/kulit kerang/kulit siput/kulit udang atau campurkan semua bahan
5 mangkuk cuka organik. Boleh guna cuka nipah atau beras

Cara-cara:

1. Hancurkan kulit-kulit yang telah disediakan tadi menjadi serpihan kecil

2. Sangai tanpa minyak kulit telur atau kulit makanan laut tadi sehingga separuh hangit dan sejukkan

3. Masukkan 10 mangkuk cuka di dalam bekas kedap udara

4. Masukkan kulit telur yang telah sejuk sepenuhnya tadi kedalam beaks berisi cuka. Anda akan nampak tindak balas cuka dan kulit telur serta merta.Buih-buih akan terhasil dengan banyak dan cepat. Anda tidak perlu panik

5. Tutup bekas selepas tindak balas kimia yang menghasilkan buih-buih tadi selesai sepenuhnya

6. Simpan bancuhan selama 20-30hari. Selepas selsai tempoh perapan, tapiskan dan buang mendapan. Hanya pati cecair diperlukan

Cara guna:

1. Campur pati kalfos 5-10ml bersama 1L air
2. Semburkan pada bahagian bawah daun, batang da buah setiap 1-2 kali seminggu
3. Baja ini juga sesuai dicampurkan bersama baja organik yang lain

Dimanakah lagi tempat untuk anda berehat kalau tidak di katil. Kerna, katil sahaja lah yang boleh membuatkan anda tertidur dengan keselesaannya.  Kegunaan katil bukan sahaja tempat berehat tetapi katil juga diperlukan demi menghindari dari kulat yang tumbuh di tilam. Sedikit perkongsian tentang katil yang saya tahu adalah katil ini selalunya diperbuat daripada jenis material besi dan kayu dan juga, setiap bentuk katil itu ada pelbagai jenis dan bentuk. Kerna, itulah yang dipanggilkan seni.

Jadi dengan itu, saya akan menunjukkan katil-katil yang sesuai untuk anda beli.

SLAKT BED FRAME with storage+slatted bedbase

Katil SLAKT ini, adalah katil yang akan menjimatkan ruang anda. Katil ini memiliki laci atau tempat meletakkan barang yang mengandungi 4 bahagian yang sama ruangan dalamannya. Dengan adanya katil sebegini, senang untuk kita mengambil barang yang kita simpan dalam itu. Tambahan lagi, ia juga sesuai untuk warga emas yang sudah uzur. Katil ini akan menyenangkan mereka untuk menguruskan segala perkara mereka seperti mengambil baju, mengambil ubat atau perkara yang lain-lain.

STUVA/FRITIDS LOFT BED combo with 4 drawers/2 doors

Katil Stuva ini pula amatlah sesuai ya untuk anak-anak anda yang sedang belajar. Katil ini adalah pilihan terbaik yang anda boleh menggembirakan anak anda. Katil ini mempunyai size yang sesuai untuk ditempatkan dalam bilik yang sempit. Kebolehan katil ini ialah ia dilengkapi dengan satu katil yang digabungkan dengan meja belajar, rak buku, almari pakaian dan laci yang serbaguna. Jikalau anda membelikan katil sebegini kepada anak anda, semestinya dia pasti akan berasa gembira kerana kesenangan yang dia miliki. Dengan semudah itu, dia mengulangkaji di meja tersebut dan setelah selesai, dia terus naik dan tidur di atas katilnya.

Maka dengan itu, akhiri sudahlah penerangan saya dalam tentang memberi tips atau cadangan yang terbaik untuk memelih katil yang bagus dan sesuai di dalam rumah anda. Semoga, dengan cadangan ini, dapat membantu anda yang sudah bekeluarga mahupun yang masih bujang.

Terima kasih!

Rose Jepun gantung atau portulaca adalah antara tanaman penutup bumi yang paling mudah di tanam dan mempunyai tekstur dan warna yang pelbagai. disebabkan ia terlalu senang membiak dan tidak memerlukan penyelenggaraan yang rumit, ramai gemar memilih tanaman ini menghiasi laman mereka.

Apa kata untuk mempelbagaikan lagi dekorasi di laman, cuba tanam ros jepun gantung pula. Untuk lebih menarik, campur pelbagai warna bunga dalam satu pasu

Walaupun Rose Jepun dikategorikan sebagai tanaman penutup bumi yang menjalar, ia juga sesuai ditanam secara gantung.Untuk pastikan Rose Jepun yang ditanam secara gantung merimbun dan meriah, ini teknik yang perlu anda lakukan.

1. Sediakan pasu yang sudah siap dengan tali atau tempat penggantung dan tebuk lubang dengan gerudi mata hole saw pada dinding pasu.

2. Lapiskan satu helai plastik hitam pada dasar pasu dan isikan medium ringan seperti coco peat sehingga penuh pasu dan padatkan. Lebih mudah basahkan sedikit medium di dalam pasu dan ambil sebiji pinggan sebagai penutup sementara.

3. Terbalikkan pasu dan tebuk lubang pada permukaan plastik tadi sebagai lubang tanaman

4. Tanam keratan batang Rose Jepun gantung pada setiap lubang yang telah ditebuk

5. Selesai semai keratan pada bahagian lubang yang ditebuk, gantungkan pasu dan tanam pula pada permukaan atas

ros jepun gantung

(Nota: susunan gambar tidak mengikut langkah-langkah penanaman)

Racun Serangga Dari Kulit Limau Untuk Siput, Afid, Agas dan ‘ Mealy Bug’.

Cara – cara:

1) Kupas sebiji oren. Jika tiada buah oren segar, anda boleh menggunakan 1 1/2 sudu kulit limau kering ( dried citrus) atau 1 sudu minyak limau ( orange oil ). Citrus atau limau berupaya untuk mencegah serangga- serangga yang berbadan lembut seperti siput, afid, agas dan ‘ mealy bug’. Citurs juga berkesan kepada semut dan juga lipas apabila disembur terus kepada serangga ini.

2) Masukkan kulit limau tersebut ke dalam bekas dan campurkan 2 cawan ( 500 ml) air panas ke dalam bekas tersebut. Biarkan larutan di kawasan yang hangat selama 24 jam.

3) Tapiskan air larutan tersebut. Asingkan air daripada pati oren. Air yang ditapis akan digunakan sebagai racun organik

4) Tambahkan beberapa titis sabun castile ( sabun berasaskan minyak ). Sabun castile berbau ‘peppermint ‘ dikenalpasti sebagai sabun yang effektif. Kacau campuran tersebut.

5) Tuangkan larutan tersebut ke dalam botol sprayer dan racun tersebut sedia untuk digunakan pada pokok untuk mencegah serangga – serangga berkulit lembut. Sembur juga larutan tersebut kepada lipas atau semut secara terus.

Ramai beranggapan untuk menanam lobak merah ia memerlukan batas. Memang benar, ini kerana lobak merah memerlukan tanah yang dalam untuk membolehkan ia menghasilkan ubi yang panjang. Oleh hal yang demikian, batas adalah penyelesaian yang terbaik untuk menghasilkan lobak merah yang cantik. Namun, tidak mustahil untuk anda tanam lobak di dalam pasu jika kena pada caranya.

Memandangkan lobak memerlukan kondisi tanah yang dalam untuk membolehkan ia menghasilkan umbisi yang cantik, anda memerlukan pasu atau bekas yang mempunyai ke dalam minimum 1.5 kaki.

Dapatkan benih lobak dari variati Chantenay atau Nantes. Elakkan menanam lobak merah dari variati Imperator kerana ia dari variati yang panjang. Untuk variati tersebut, anda memerlukan bekas atau pasu yang ber kedalaman lebih 2.5 kaki. Selain itu juga, benih lobak merah mini atau bulat seperti lobak merah mini romeo juga amat sesuai ditanam di dalam pasu

Lobak merah mempunyai tekstur biji benihnya yang sangat halus. Oleh itu, ia akan memberi sedikit masalah untuk anda melakukan semaian terus pada medium tanaman. Tambahan pula, risiko tanaman tidak menjadi lebih tinggi.

Untuk proses semaian paling cepat dan mudah, anda perlu sediakan sehelai kertas tisu yang telah ditaburkan sedikit benih lobak merah. Lipat tisu tersebut menjadi 4 segi seperti poket dan renjis kan sedikit air untuk melembapkan tisu tadi.

Masukkan tisu yang telah dilembapkan tadi ke dalam plastik atau zip lock bag untuk mengelakkan ia cepat kering. Simpan plastik berisi tisu lembap tadi di dalam peti sejuk sekurang-kurangnya 5 hingga 7 hari. Selepas 7 hari, barulah anak lobak merah boleh dipindahkan ke dalam bekas tanaman

Lobak merah memerlukan medium tanaman jenis peroi dan sedikit berpasir. Campuran terbaik untuk tanaman lobak merah adalah 2:1:1 (Tanah hitam/loam/topsoil):pasir sungai:kompo. Gaul semua media sehingga rata dan masukkan ke dalam bekas tanaman sehingga penuh.

Buat lubang pada kedalaman 2 inci sebesar jari telunjuk dengan jarak 5 inci setiap satu. Masukkan benih yang telah bercambah tadi ke dalam setiap lubang dan kambus lubang tadi dengan tanah yang nipis kemudian disiram. Letak anak pokok di bawah tempat separa teduhan selama seminggu atau sehingga ia betul-betul stabil

Lakukan siraman 2 kali sehari setiap awal pagi dan lewat petang. Apabila hujan, siraman tidak perlu dilakukan dan pastikan medium tidak bertakung air dan basah. Cabut rumput dan rumpai untuk mengurangkan kadar saigan dengan lobak merah.

Untuk dapatkan lobak yang sihat dan besar, kurangkan penggunaan baja. Ini kerana penggunaan baja yang berlebihan dan kerap hanya daun nya sahaja yang merimbun namun hasil lobaknya kecil. sebaiknya, gunakan baja kompos pada lobak merah anda dan elakkan penggunaan baja bernitrogen tinggi

Lobak merah sedia tuai apabila mencapai usia 60 hingga 90 hari mengikut variati. Sebelum di tuai, pastikan tanah di sekitar lobak merah digembur terlebih dahulu untuk memudahkan ia mudah di atrik dan mengurangkan risiko ubinya terpatah

Sumber: http://tanomkinotuan.blogspot.com


Perkara Perlu Tahu Sebelum Beli Perabot Raya Baru, Betul-Betul Beli

Kalau anda betul-betul nak beli perabot yang menjadi idaman hati, terdapat beberapa langkah yang boleh diperhatikan dahulu. Ia merupakan satu langkah mudah agar  anda tidak sesal setelah perabot tersebut dibawa masuk ke dalam kediaman anda.  Selalunya perabot yang dipamerkan di kedai sudah disusun cantik dan sepadan dengan aksesori yang lain.

Ia bukan sahaja menyerlah rekaan perabot tersebut malah nampak cukup menarik. Ditambah pula dengan pencahayaan yang menawan, ruang dilihat begitu elegan dan mampu membeli hati kita dengan sekelip mata. Namun usah lupa diri jika berkenan sesuatu. Kaji dan lihat beberapa aspek yang serasi dengan gaya hidup atau kediaman kita.

1. Bertepatan dengan konsep
Pastikan perabot yang anda beli menepati konsep asal kediaman. Jika tidak ingin kediaman anda jadi rojak, tetapkan konsep reka bentuk perabot yang dicari dari awal. Perincianya juga perlu diperhatikan kerana ia juga mampu memberi impak kepada keseluruhan dekorasi kediaman anda.

2. Saiz perabot
Adakah saiznya serasi dengan ruang yang telah ditetapkan? Maklumlah adakala kita mempunyai keinginan yang menggunung tinggi tetapi ruang yang amat terhad sekali. Bukan sekadar ruangnya sempit tetapi perabot sedia ada juga tidak mengizinkan kita menambah kuantiti perabot yang ada. Jangan risau perabot kecil juga ada keselesaannya.

3. Lukis Plan
Jika tidak mampu berimaginasi, lukis pelan lantai kediaman anda dan perabot sedia ada. Atau ambil sahaja sekeping foto dan anda boleh rujuk pada gambar tersebut apakah jenis, rekaan, saiz perabot yang bersesuaian di ruang tersebut.

4. Padanan warna
Koordinasi warna! Jangan mudah lupa apakah kelompok warna perabot anda atau konsep keseluruhan kediaman. Adakah anda jenis yang suka menukar warna dinding saban tahun atau seorang yang lebih senang bermain dengan warna selamat? Inilah antara penyebab utama perabot yang dibawa balik gagal menyerlah bahkan menjadikan suasana kediaman bertambah serabut.

5. Kenal pasti materialnya
Jika anda seorang yang cermat dan tinggal pula di kawasan tidak berhabuk, anda boleh memilih apa sahaja material yang hebat. Tetapi jika anda menetap di kawasan yang berhabuk atau mempunyai anak yang sedang aktif membesar, material mudah dibersihkan seperti kulit atau pvc lebih sesuai. Anda sudah pasti tidak mempunyai masa untuk menyedut segala habuk dan kekotoran bukan?

6. Struktur perabot
Jangan lihat pada cantiknya rekaan sesuatu perabot sahaja. Ada perabot yang dibuat untuk kadar ekonomi. Cantik, tapi menggunakan stuktur atau kerangka yang diperbuat daripada papan lapis atau hampas kayu yang dimampat sahaja. Sedangkan struktur yang dibina tidak tahan keapda tenan atau beban tinggi. Jadi, tak kira sma ada anda beli perabot ekoni atau mewah, ia bukan jaminan keapda keupayaan struktur perabot tersebut. Jadi pastikan anda memilih perabot yang benar-benar tahan.

Benar adakala harganya agak mahal kerana bertepatan dengabn material yang diganakan. Jadi terserah pada anda memilih ketahanan atau mahu yang murah dan asal ada sahaja di rumah. Jangan pula anda main beli ikutkan hati. Kelak menyesal mengigit jari. Ini juga antara faktor kegagalan tata hias kita kerana tidak  sebagaimana yang dirancang.

Sebagai pembeli rumah, pastinya kita mengharapkan segala proses berjalan lancar bermula dari fasa kita membayar deposit, membuat pinjaman bank sehinggalah apabila rumah tersebut siap dan pemaju membuat serahan kunci milikan kosong (VP) kepada kita.

Namun bagaimana jika rumah tersebut apabila kita telah selesai mendapat kunci, masih tidak mempunyai bekalan air dan elektrik? Siapa yang harus dipertanggungjawabkan, pembeli atau pemaju?

Sekiranya pemaju serah kunci (milikan kosong) kepada pembeli tanpa bekalan air dan elektrik, adakah pembeli boleh menuntut ganti rugi terhadap pemaju?

Kalau merujuk kepada perjanjian jual beli yang menggunapakai Jadual G atau Jadual H Akta Pemajuan Perumahan (Kawalan dan Perlesenan), jelas menyatakan bahawa Pemaju hendaklah membenarkan pembeli mengambil milikan kosong rumah setelah perakuan siap dan pematuhan (CCC) dikeluarkan dan bekalan air dan elektrik sedia untuk disambungkan ke bangunan tersebut.

Perkataan “bekalan air dan elektrik sedia untuk disambungkan tersebut” mengundang banyak kekeliruan.

Sebenarnya apa yang dimaksudkan dengan perkataan bekalan air dan elektrik sedia untuk disambungkan itu BUKAN BERMAKSUD bekalan air dan elektrik telah disambungkan ke rumah tersebut. Tetapi hanya membawa maksud pemaju telah MENYEDIAKAN SALURAN UTAMA untuk membolehkan air dan elektrik dimasukkan/disambungkan ke rumah tersebut.

Contohnya pemaju telah sediakan tempat untuk dipasangkan meter elektrik di rumah tersebut atau telah pasang saluran paip utama untuk membolehkan meter air dipasang di rumah tersebut.

Tanggungjawab untuk menguruskan penyambungan bekalan air dan elektrik ke rumah tersebut adalah menjadi tanggungjawab pembeli itu sendiri.

Pembeli perlu pergi ke TNB atau Syarikat Bekalan Air (SBA) untuk membuat  pembayaran deposit penyambungan bekalan air dan elektrik dan menyerahkan segala dokumen yang perlu sebagaimana yang dikehendaki oleh syarikat pembekal elektrik dan air tersebut.

Selepas itu barulah TNB dan SBA akan memasang meter air dan elektrik di rumah anda dan bekalan air serta elektrik akan disambungkan ke rumah anda. Pembeli juga tidak boleh menuntut ganti rugi terhadap pemaju kerana gagal memasukkan bekalan air dan elektrik kerana ianya bukanlah tanggungjawab pemaju.

Serahan milikan kosong yang dibuat tanpa bekalan air dan elektrik yang telah disambungkan ke rumah adalah dianggap sebagai serahan milikan kosong yang sah dan sempurna.

IMPIANA berharap agar tulisan yang dikongsikan ini dapat merungkai kekeliruan kebanyakan orang berkenaan dengan isu tersebut.

SALKUKHAIRI ABD SUKOR
Presiden
Persatuan Guaman Hartanah Malaysia (HartaGuam)

Entri ini ditujukan khas buat pemilik kediaman jenis landed house seperti rumah teres setingkat dan rumah townhouse terutamanya unit di sebelah atas yang mempunyai tangga.

Penggunaan karpet dalam kediaman selain daripada salah satu instrumen utama dalam dekorasi ianya juga berperanan sebagai alat keselamatan yang efisien kerana materialnya yang kasar tetapi lembut memberi kesan geseran berupaya untuk memastikan momentum selamat sewaktu menuruni tangga.

IMPIANA ingin menerangkan beberapa jenis karpet yang sesuai untuk diletakkan di bahagian tangga agar anda serta seisi keluarga selamat semasa turun dan naik ke aras atas kediaman.

Karpet jenis Polypropylene Fiber untuk keselamatan kanak-kanak

Kita sedia maklum, ramai ibu bapa telah meletakkan pagar keselamatan untuk menghalang kanak-kanak daripada bermain di kawasan tangga berikutan banyak kes kecedaraan parah melibatkan bayi yang jatuh tergolek di bahagian tangga kerana tergelincir. Jika kediaman anda menggunakan tangga bermaterial kayu dan permukaannya licin, anak anda berisiko tinggi untuk cedera atau jatuh. Isu ini dapat dikekang melalui penggunaan permaidani yang di bolt terus ke lantai tangga. Gunakan karpet jenis Polypropylene Fiber yang diperbuat daripada gentian bulu asli yang serupa dengan nilon lembut yang kasar tetapi lembut yang ianya berupaya memberikan geseran yang efisien terhadap tapak kaki kanak-kanak dan juga dewasa.

Fokuskan pemasangan karpet di bahagian tengah tangga

Ada diantara kita enggan memasang secara penuh di tangga kerana mungkin tidak sedap mata memandang atau ingin berjimat semasa pembelian karpet dilakukan. Itu mungkin terserah kepada idea serta kreativiti anda kerana apa yang penting karpet yang dipasang mestilah menutupi bahagian tengah tangga. Ini kerana sebahagian besar daripada kita menggunakan secara maksimum samada turun atau naik tangga di sebelah tengah kerana tiada orang yang menggunakan tangga di sebelah tepi melainkan anda bertembung dan ingin memberi laluan kepada orang lain semasa di tangga.

Guna Cut pile Carpet

Gunakan karpet Cut-pile ianya sesuai untuk diletakkan di bahagian tangga. Material nya yang lembut serta selesa apabila dipijak pasti akan memastikan keselasaan anda sekeluarga ketika menaiki tingkat atas kediaman malahan ianya mudah dibersihkan dengan vakum.

Permaidani pattern gelap

Di Asia termasuk Malaysia, kita akan membuka kasut di luar rumah dan masuk, tetapi kita akan membasuh kaki di dalam bilik air sebelum pergi ke halaman lain. Tanpa kita sedari, tapak kaki yang basah atau lembab walaupun sudah di lap dahulu selepas keluar bilik air, kaki kita masih lagi boleh menangkap jutaan kuman yang berada di atas lantai. Tangga yang menuju ke bilik tidur jika dipasang karpet flat-weave berona gelap pasti akan menjadi filter yang efisien untuk mengelap habuk dari tapak kaki dan memastikan kita masuk ke bilik tanpa membawa kuman dan bakteria ke atas kamar tidur. Sementara itu, habuk yang melekat tadi jika diatas permukaan gelap, akan menutupi tompok kekotoran tersebut dan anda hanya perlu menggunakan mesin hampa gas untuk membuang kotoran tersebut.

Permaidani berbulu tebal / Saxony Cut Pile

Kalau anda perasan, ramai orang menggunakan karpet berbulu tebal (Saxony cut Pile)  yang mana ianya diperbuat daripada helaian bulu gentian yang menegak dan ianya amat lembut. Karpet jenis ini sesuai untuk digunakan di ruangan kediaman yang kurang trafik seperti di bilik tidur. Karpet ini juga amat berkesan dalam memastikan bayi anda tidak mengalami kesakitan jika kepalanya terhantuk di atas lantai (Kalau boleh kita elak perkara ini berlaku). Selain itu, ianya tidak sesuai untuk diletakkan di ruangan yang high traffic seperti ruang tamu.

Kesimpulannya, mungkin anda merasakan gambar yang kami kongsikan ini nampak sama, tetapi jika anda meneliti setiap nama jenis karpet yang kami sertakan dalam entri ini, anda pasti dapat merasakan perbezaannya.

Sebelum anda membuat keputusan muktamad untuk membeli hartanah atau sebuah rumah, sudah pasti kedudukan lokasi serta reka bentuk kediaman yang cantik sering menjadi faktor penting bagi anda sebagai pembeli.

Reka bentuk serta lokasi kediaman yang strategik ini merupakan antara dua faktor penting selain nilai harga jualan hartanah yang sememang perlu diambil kira oleh setiap pembeli.

Namun, tidak dinafikan untuk memiliki sebuah kediaman yang cantik serta lokasi strategik bukan satu hal yang mudah kerana pembeli berkemungkinan akan berdepan dengan pelbagai masalah antaranya harga jualan kediaman yang terlampau mahal.

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan topik ‘Rumah Cantik, Lokasi Strategik’ bersama penonton.

Menerusi perkongsian bersama hos dan editor IMPIANA, Mariam Shukor telah membincangkan topik tersebut bersama dua panel tetamu jemputan istimewa iaitu Puan Ai Cheng selaku Presiden Institut Ejen Hartanah Malaysia dan Encik Sheikh Yusof, pemilik syarikat hiasan dalaman, Embun Design Studio.

Ketika sesi temu bual berlangsung, sebagai ejen hartanah Puan Ai Cheng menyifatkan lokasi hartanah dan kediaman antara faktor penting yang perlu dititik beratkan oleh pembeli.

“Antara lokasi dan rumah cantik, sudah sememangnya lokasi kediaman yang strategik adalah lebih penting.

“Malah, faktor lokasi kediaman ini juga merupakan antara faktor penting yang perlu dititik beratkan oleh pembeli tidak kira untuk rumah didiami atau pelaburan hartanah,” katanya.

Tambahnya lagi, lokasi kediaman yang strategik seharusnya mempunyai akses jalan keluar masuk dari kawasan kediaman yang sangat mudah.

“Lokasi rumah yang strategik ini boleh dikenal pasti atau ditentukan dengan melalui beberapa cara antaranya lokasi kediaman mempunyai akses jalan keluar masuk yang senang dan mudah.

“Akses jalan keluar masuk dari lokasi kediaman inii sangat penting kerana contoh misalnya jika kita terpaksa membuat satu pusingan ‘u-turn’ yang besar setiap kali dalam perjalanan pulang ke rumah, ia berkemungkinan boleh menimbulkan masalah stres kepada anda dan sebagainya.

“Kalau lokasi kediaman mempunyai akses jalan keluar masuk yang mudah kita sudah boleh tentukan ia sebagai lokasi kediaman yang strategik,” ujarnya.

Foto: Twitter DASH Expressway Official

Dalam pada itu, Encik Sheikh Yusof turut menyuarakan pendapatnya berhubung topik perbincangan tersebut dari sudut pandangannya sebagai pemilik syarikat hiasan dalaman tempatan.

“Kalau tanya pendapat saya, sudah semestinya saya akan memilih rumah cantik dan lokasi yang strategik kedua-duanya sekali. Kalau lokasi strategik tetapi rumah tidak cantik, rumah kita masih mempunyai langkah altenatif untuk mengubahsuai supaya tampak lebih cantik.

“Tetapi kalau lokasi kediaman tidak strategik yang menjadi pilihan, kita sebagai pemilik rumah akan berdepan dengan pelbagai masalah, sebab lokasi kita tidak boleh ubah kedudukannya.

“Jadi, kita sebagai pembeli akan berdepan dengan masalah sedemikian dan berkemungkinan kita terpaksa untuk berpindah ke satu lokasi lain yang lebih strategik.

“Bagaimanapun, kedua-dua faktor ini tetap penting dan perlu dititikberatkan oleh pembeli,” luahnya menyuarakan pendapat bersama penonton.

Sacara konklusinya, antara reka bentuk rumah yang cantik dan lokasi kediaman strategik mana satu faktor yang paling penting? Ketahui jawapannya dengan menonton episod penuh Tour Impiana Sembang Dekor bersama Bank Islam dibawah;

Kepada anda semua, jangan lepaskan peluang merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!


Baja Susu, Jadikan Tanaman Tumbuh Sihat Dan Tahan Penyakit

Susu, bukan sahaja bagus untuk tubuh manusia sahaja. Tapi tahukah anda, ia juga antara sumber terbaik untuk membekalkan sumber kalsium untuk pertumbuhan tanaman. Selain itu juga, ia mengandunggi protin baik, vitamin B, glukos yang diperlukan oleh tanaman dan membantu mempertingkatkan daya tahan terhadap serangan penyakit.

Kekurangan kalsium akan menjadikan tanaman yang tumbuh bukan sahaja membesar secara tidak normal, malah tidak upaya menentang ancaman penyakit. Namun, penggunaan susu sebagai baja untuk tanaman pun ada risiko. Antaranya:

1. Penggunaan yang terlalu banyak atau berlebihan akan menyebabkan bakteria di dalam tanah rosak. Disamping itu, medium tanaman akan menjadi busuk. Secara tidak langsung, ia akan menjejaskan pertumbuhan tanaman

2. Apabila susu tidak dihadap sebaiknya oleh tanaman dengan cepat, ia akan menggalakkan pertumbuhan kulat pada permukaan tanah dan semut

3. Terdapat beberapa aduan yang mendedahkan, susu tepung yang digunakan untuk membaja tanaman menyebabkan akar pokok mereput dan rosak

Oleh itu, jika memilih membaja tanaman dengan susu sebaiknya gunakan susu segar tanpa pengawit. Jumlahnya bergantung kepada saiz tanaman. Untuk pokok sayuran seperti tomato, cili dan terung yang telah matang, siramkan 1-2 sudu susu segar terus pada pangkal tanaamn.

Bangun-bangun (Plectranthus amboinicus )
Bangun-bangun, bebangun, pokok ubat batuk, raja bangun, hati-hati hijau atau sedingin ataupun nama saintifiknya Plectranthus amboinicus / Coeus amboinicus merupakan sejenis herba wangi dan boleh dimakan.

Jus dari daunnya boleh melegakan batuk dan asma. Rebus kira-kira segenggam daunnya hingga mendidih dan minum setelah suam.
Daunnya berbau wangi dan boleh dijadikan ulam. Ada juga yang menjadikannya sebagai aroma dalam minuman teh.

Bagi sakit kepala, ramas daunnya dan lekapkan pada dahi pesakit. Bagi menyedarkan orang yang pitam pula, ramasan daun hendaklah didekatkan pada hidung.
Untuk penawar gigitan binatang, tumbuk daunnya dan ditampal pada bahagian yang digigit. Ia dimakan bagi melancarkan pengaliran darah, merawat sembelit, asma, haid bermasalah, kencing bernanah, sakit kepala (migrain), sakit perut, batuk, pelbagai penyakit kulit, gastrik dan buasir.

Ia juga dimakan bagi meningkatkan selera makan, daya imunisasi badan, kesan awet muda dan mendapatkan kesan antioksidan

Mangun (Plectranthus spp.)
Tumbuhan dikenali dengan nama ‘mangun’ di kalangan penduduk kampung di Negeri Sembilan ini merupakan sebahagian daripada bahan yang digunakan di dalam penyediaan gulai tempoyak daun. Daunnya seakan nilam atau bangun-bangun tetapi lebih nipis, berbulu dan memiliki aroma serta rasa lemon. Hidup dengan subur di tanah lembap yang kaya dengan humus dan bersaliran baik. Menghasilkan bunga berwarna ungu di dalam persekitaran yang sesuai.

Jika kalian ada niat nak tukar pintu bilik/rumah, saya sebagai doktor perubatan rehabilitasi fizikal, sarankan tukar kepada tuil pintu yang gunakan pemegang (handle) bukan tombol pintu (knob).

Salah satu langkah untuk menjadikan rumah kita lebih inklusif (tidak meminggirkan sesiapa) adalah menggunakan tuil pintu dan pili jenis pemegang. InsyaAllah, anak-anak kita akan selesa , ibubapa kita pun akan selesa.

Hi. nak share cara saya buat cable management dekat kabinet TV yang ada macam-macam benda

Gambar sebelum. Ada wayar TV, plug extension, modem unifi, wifi router dan wayar2 lain yg berselirat sana sini.

3 benda ni je PVC case beli dekat kedai hardware, cable tight dan double sided tape beli dekat mr.diy.

Ikat wayar dan lekatkan PVC case kat mana2 tempat yg sesuai. Kena buat lubang sikit dekat PVC case utk keluar masuk wayar. Lebihan wayar sorok dalam tu.

Wifi router pun saya sumbat sini. Sakit mata tengok sepah2. Modem pulak letak dalam kabinet TV. Setakat ni tak menjejaskan speed internet walaupun duduk dalam bilik.

Siap

Tada. Kabinet TV bebas dari segala benda dan segala mak nenek wayar. Bawah kabinet pun dah tak nampak. Semoga bermanfaat.


(PRINTABLE) Buat Sendiri ” Islamic Wall Art” Lebih Jimat dan Cantik

Nak raya ni antara perhiasan rumah yang akan dibeli atau tukar adalah seperti karpet, langsir sarung kusyen dan sebagainya. Tapi dinding yang polos tu tak lengkap jika tiada dekor yang menceriakannya. Kebiasaanya, hiasan dinding yang akan dipilih adalah bingkai gambar. Untuk raya ni, Impiana nak bagi percuma wall art yang boleh anda print sendiri.

Terpulang kepada anda, sama ada nak guna frame biasa atau canvas frame. Yang penting, rekabentuk yang impiana bagi ni tengah jadi fenomena di luar negara. Dengan gabungan perkataan berunsurkan islam. wall art ni di reka berdasarkan konsep moden. Bila dinding rumah pun cantik, barulah #betulbetulraya

Bagi yang berminat, boleh lah muat turun dengan menekan perkataan berwarna biru disetiap gambar yang tertera

Susun ikut kreatif anda

Lantai laman apabila dilengkapi dengan stepping stone bukan sekadar memudahkan pergerakan. Malah ia menambah tekstur dan warna pada keseluruhan laman. Terdapat pelbagai reka bentuk dan material yang digunakan untuk menghasilkan stepping stone. Yang membezakannya adalah reka bentuk yang dizahirkan.

1. Sediakan bingkai kerja atau workframe dengan menggunakan kayu 1×2 inci. Buat bentuk 4 segi dengan saiz 1.5m x 0.35 dan alaskan kotak atau kertas surat khabar di bahagian bawahnya

2. Sediakan campuran simen. Terdapat pelbagai nisbah campuran simen yang boleh digunakan. Namun, resepi yang dicadangkan adalah 20:15. Di mana 20 bahagian pasir dan 15 bahagian simen. Pasir perlu lebih untuk memudahkan bentuk dan tekstur jalur kayu dibentuk. Campuran simen tidak boleh terlalu cair bila diadun bersama air. Kalau tidak, bentuk dan tekstur kayu sukar dibentuk. oleh itu, untuk selamat bancuh dengan air sedikit demi sedikit.

3. Selesai membancuh, tuangkan simen di dalam framework yang telah disiapkan. Ketuk sekeliling framework untuk memastikan simen padu di bahagian bawah dan ratakan

4. Gunakan pisau atau sebarang peralatan yang halus untuk membentuk jalur seperti di kulit kayu. Untuk membuat knot, letakkan gumpalan kertas surat khabar dan benamkan sedikit di dalam simen.

5. Jemur simen yang siap diukir. Tapi nak jemur tak boleh di bawah terik matahari. Ia akan menyebabkan simen mengeras secara drastik yang bakal menyebabkan rekahan. Jemur di bawah teduhan. Kebiasaannya, biarkan simen dalam tempoh 24 jam untuk mengeras sepenuhnya.

6. Apabila sudah cukup keras, tanggalkan framework dari simen. Sebagai kemasan untuk nampak lebih kelihatan seperti kayu, anda dicadangkan menggunakan 2 rona warna iaitu hitam sebagai keseluruhan asas dan coklat atau perang sebagai perincian. Perlu kreatif dalam menghasilkan perincian. DAH SIAP

Sumber: http://diyeverywhere.com/

Bila sebut penegera keselamatan je, ramai ingat untuk rumah-rumah orang kaya je kan. Tapi perlu ingat, pengera keselamatan bertujuan memberi amaran jika berlakunya pencerobohan terutamanya di waktu malam. Zaman sekarang, tak kira rumah orang kaya atau tidak, sentiasa menajdi buruan perompak. Jadi, sistem pengera keselamatan ni macam dah jadi keperluan.

Namun, untuk memiliki sebuah sistem pengera keselamatan ni harganya boleh koyak poket. Tapi, tak jadi masalah. Apa kata, kita cuba cara Shafiqah Naim.

Pasang benda ni dekat pintu, waktu malam kalau pintu terbuka, penggera akan berbunyi. Kos benda ni RM3.00 je dekat Shopee. Waktu malam kalau ada yang cuba buka pintu dari luar, penggera ni berbunyi kuat gila. Boleh pasang dekat setiap pintu masuk rumah dan tingkap.

Sofa yang koyak memang menyakitkan mata. Kalau pakai duct tape, koyak atau lubang yang kecil pun boleh menjadi lebih besar. Ramai mengambil penyelesaian mudah dengan menggunakan cara ini bukan? Sebenarnya banyak lagi cara dan kaedah mudah yang nampak lebih cantik dan menarik.

Nak hantar tukar sarung sofa, harganya pulak boleh tahan juga. Tambahan pulak yang rosak tue sikit sahaja. Jadi, bagi menyelamatkan poket anda, Boleh cuba 10 langkah mudah ini bagi menutupi sofa yang koyak atau berlubang.

1. Tampal bunga kait di atas tempat yang koyak

2. Cantuman kain perca berbentuk hexagon

3. Guna fabrik bercorak yang sepadan untuk digantikan pada sofa arm kesan dicakar kucing

4. Buat tenunan artistik menggunakan benang cross stitch pada bahagian yang koyak

5. Jahit doilies pada tempat yang koyak

6. Sediakan kait konsep granny square untuk tutup bahagian atas sofa arm yang rosak

7. Gantikan bahagian sofa arm yang rosak dengan menggunakan PU leather dan dilekatkan dengan paku kraf

8. Buat kolaj bunga dari kain perca

9. Beli kepingan sulam yang telah siap dan tampalkan pada sofa

10. Paling mudah, jahit kain mengikut saiz sofa arm dan tutup sahaja tempat yang koyak

Sumber: http://www.amazinginteriordesign.com

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!


Seni Bina Ruang Tamu Untuk Orang Islam, Privasi Dan Aurat Tuan Rumah Lebih Terjaga

Rekabentuk rumah lama sangat mementingkan privasi penghuni kediaman. Jika diperhatikan, rekaan rumah lama telah diadakan sudut khas untuk tetamu tanpa perlu mengganggu privasi penghuni kediaman yang lain.

Khairunnisa Hamzah seorang pengasas Reka Bentuk 3D Online telah berkongsi ilmu bagaimana ruang tetamu yang sesuai dibina untuk rumah orang Islam.

Sekiranya anda berkeinginan untuk membina rumah sendiri dan mempunyai modal lebih, apa salahnya jika mengikuti saranan ini. Keselesaan ahli keluarga anda pastinya akan terjamin selain mengikut tuntutan syarak terutama dari segi menjaga aurat. Semoga bermanfaat untuk semua.

Adalah lebih baik jika tetamu tidak dapat melihat langsung aktiviti dan dalaman rumah keluarga. Cukuplah pergerakan tetamu di ruang tetamu sahaja.

“Minta maaf, nak tumpang tandas, boleh?” Biasa tetamu akan buat permintaan mengejut sebegini apabila datang berkunjung.

Sekiranya ada tandas di ruang tetamu, tetamu tidak perlu lagi masuk ke dalam bilik-bilik tuan rumah atau terus terjah ke dapur.

Saya ada menonton kuliah agama seorang ulama Indonesia yang mengatakan:

“Yang terbaik adalah jika kamu boleh mengasingkan ruang tetamu dengan ruang keluarga. Kalau boleh, diasing terus dari rumah kamu sehingga apabila kamu menutup pintu dan menguncinya sekalipun, tetamu masih boleh aman di situ.”

Maksud beliau kita sememangnya wajib melayan tetamu sebaiknya. Oleh itu sediakan ruang untuk tetamu semampu boleh namun paling penting ialah mengambil kira aurat dan aib tuan rumah sekeluarga.

Siapkan ruang duduknya, ruang bersucinya (tandas), ruang solatnya dan juga ruang berehatnya (bilik tidur) di satu kawasan yang sama yang tidak perlu melalui ruang keluarga.

Ini dapat membataskan aurat, pandangan dan pergaulan antara tetamu dan ahli keluarga.
Orang putih ada wujudkan ‘powder room’ di ruang tamu. Ia adalah bilik bersiap yang dilengkapi dengan kemudahan tandas.

Namun berbeza dengan rumah-rumah di negara kita yang kebanyakkannya tandas diletakkan di ruang dapur atau di dalam bilik tidur.

“Nisa, macam mana ya nak buat? Kalau tetamu datang, dari pintu masuk terus boleh nampak akak tengah memasak di dapur. Tak selesalah. Kadang tak sempat pakai tudung atau baju lengan panjang,” luah salah seorang pemilik kediaman masa sesi makeover rumahnya.

Sekarang banyak rumah buat konsep terbuka (open concept). Namun, apabila menerima kehadiran tetamu secara mengejut, ia menyebabkan wanita Islam tidak selesa kerana belum bersedia menutup aurat. Apatah lagi ketika itu sedang sibuk beraksi dengan kuali di dapur.

Jika kita lihat senibina rumah lama dahulu, mereka sudah ambil berat tentang hal ini terlebih dahulu. Di dalam rumah mempunyai ruang publik, semi publik dan ruang privasi.

RUANG PRIVASI
Apabila tetamu yang tidak rapat datang berkunjung, mereka hanya ditapis dan dilayan hanya di serambi (ruang publik).

SEMI PUBLIK
Sekiranya merupakan tetamu rapat seperti kenalan atau saudara, barulah dapat masuk sehingga ke ruang menonton, ruang rehat dan ruang makan.

RUANG PRIVASI
Manakala bilik-bilik tidur, ruang keluarga dan dapur (ruang privasi) hanya untuk tuan rumah sahaja.

Ramai antara kita sudah siap beli rumah daripada pemaju. Jadi bagaimana untuk menjadikan rumah kita terpelihara aurat dan pandangan dari tetamu?

1. Boleh buat penghadang pandangan seperti tambahan tembok atau tabir yang menghalang pandangan terus ke ruang privasi tuan rumah.

2. Boleh tambah tempat wuduk dan ‘powder room’ (tandas) di hadapan rumah.

3. Boleh siapkan bilik tidur/bilik solat tetamu di hadapan rumah.

Saya pernah datang berkunjung ke rumah kenalan di Indonesia. Ia merupakan rumah bertingkat (apartment). Apa yang menariknya, setiap rumah itu dilengkapi dengan ruang yang sangat menarik perhatian saya.

Pemaju menyiapkan ruang untuk pembantu rumah yang boleh dipisahkan terus dari rumah keluarga. Ini bermakna apabila tutupnya pintu dapur dari dalam, maka pembantu rumah boleh menjalankan aktivitinya seperti biasa kerana dilengkapi dengan tempat tinggal, tandas, fasiliti lain dan boleh terus keluar dari kawasan pagar rumah di bahagian tersebut. (Ada 2 akses)

Mungkin apa yang boleh kita buat akan datang ialah merekabentuk rumah di mana ruang tetamu boleh direkabentuk sebegitu. Ruang tamu mempunyai akses yang berlainan dan terpisah terus dari rumah keluarga. Dengan cara ini privasi keluarga di rumah tersebut akan terus terpelihara.

Dekat rumah pun ada dapur basah dan dapur kering ke? Ya betul tu. Di dapur rumah kita, ada bahagian dapur yang basah dan juga kering ya. Tapi apa bezanya dapur basah dan dapur kering? Mari sini saya jelaskan.

DAPUR BASAH

Kebiasaannya, kawasan atau waktu sebegini, di dapur ia dipanggil dapur basah kerana, kita sedang dalam pre-cooking atau erti kata lain, sesi sebelum ingin memasak. Ia di mana, persiapan-persiapan yang perlu dilakukan, seperti, menyiang ikan, membasuh ayam, mencuci segala sayur-sayuran dan lain-lain. Menggoreng makanan yang mengeluarkan bau yang kuat juga dikategorikan dalam dapur basah. Aktiviti-aktiviti di dapur basah semua ini pasti akan berkecah dan berlecak punya sebab banyak menggunakan air. Tambahan lain, sinki, mesin basuh, pinggan/mangkuk, ketuhar dan dapur gas, juga boleh dikategorikan dalam dapur basah kerana kerjanya lebih banyak tenaga kerja iaitu membersih dan mengemas.

Baik, itu adalah apa dimaksudkan dengan dapur basah. Sekarang, kita pergi kepada apa itu dapur kering.

DAPUR KERING

Jika kita bandingkan dapur basah dan kering, ia sangat jauh perbezaanya kerana dapur kering lebih kepada penyediaan makanan yang senang untuk disediakan. Sebagai contoh, aktiviti dapur kering ini macam membuat roti bakar, memotong sayur/buah-buahan, dan juga memanaskan makanan dalam ketuhar. Peralatan yang ada dalam kategori dapur kering pun seperti peti sejuk, pembancuh kopi, dan ketuhar gelombang mikro.

Jadi, sekarang ini, anda sudah tahu kedua-dua beza dapur kering dan dapur basah. Persoalannya, yang mana anda lebih suka bekerja? Di dapur basah ataupun kering?

Ketika dunia dilanda wabak penyakit yang boleh membawa maut, Semua orang sibuk mempersiapkan diri dari dijangkiti. Antara amaran yang dikeluarkan kerajaan bagi mengelak diri dijangkiti wabak yang membawa maut ini adalah dengan memakai penutup mulut dan pastikan tangan perlu sentiasa bersih.

Hal ini menyebabkan topeng muka dan pembersih tangan atau lebih dikenali sebagai hand sanitizer habis di pasaran. Jika anda tidak mempunyai stok hand sanitizer anda sendiri, apa kata anda buat sendiri dengan menggunakan bahan mudah.

RESEPI HAND SANITIZER MUDAH

BAHAN-BAHAN:
2/3 cawan rubbing alcohol
1/3 gel aloe vera asli tanpa aroma
8-10 titik pati minyak lavender (pilihan lain: cengkih, kayumanis atau peppermint)
Mangkuk untuk membancuh
Sudu
Corong kon
botol pam

CARA-CARA:
1. Gaul rata rubbing alcohol bersama gel aloe vera di dalam mangkuk (jika anda inginkan tekstur lebih pekat, tambahkan gel aloe vera
2.Titiskan pati minyak lavender ke dalam bancuhan dan gaul sehingga rata
3. Masukkan bancuhan ke dalam botol pam menggunakan corong kon dan ia siap untuk digunakan

Dinding tumpuataupun lebih sinonim dengan terma feature wall umumnya merupakan perkara pertama yang kita lihat apabila masuk ke sesuatu ruang dalam kediaman. Ia mempunyai ciri-ciri istimewa tersendiri yang dapat membezakannya daripada dinding yang lain. Dinding tumpu merupakan satu penyelesaian mudah buat mereka yang mahukan kelainan pada kediaman dengan mewujudkan satu titik fokus yang menarik dan lebih menonjolkan keunikan ruang. Dengan menumpukan perhatian pada dinding tumpu ini, ruang kediaman yang hambar akan serta-merta kelihatan lebih segar dan berwajah baharu.

Tetapi awas, dinding pertama yang anda lihat ketika memasuki ruang tidak semestinya sesuai dijadikan sebagai dinding tumpu. Terdapat beberapa perkara yang perlu diambil kira sebelum memilih dinding yang ingin di highlight kerana jika tersalah pilih, ia hanya akan membuatkan ruangan tampak ganjil dan mengelirukan! Jadi bagi mengelakkan anda melakukan kesilapan ini, IMPIANA telah sediakan tip dan panduan memilih dinding tumpu yang betul serta cara menghias sesuai mengikut ruangan yang ada.

PERTAMA
Dinding yang bertingkap atau pintu adalah perkara pertama yang patut anda elakkan ketika memilih dinding tumpu. Ia seharusnya menjadi titik fokus ruangan, jadi objek atau bukaan seperti tingkap hanya akan mengambil alih tumpuan pada dinding utama.

KEDUA
Berani bermain dengan warna. Untuk kesan yang lebih dramatik dan mendalam, padankan warna gelap pada dinding tumpu dengan warna yang lebih neutral dan ‘ringan’. Ini akan mewujudkan kontra yang amat menarik. Pasti tetamu tidak akan terlepas pandang pada feature wall yang anda cipta.

KETIGA
Sebelum memilih warna cat pada dinding tumpu, pastikan anda mengambil kira tentang perabot yang mungkin akan diletakkan dihadapannya. Pilih warna yang akan menonjolkan, bukan menenggelamkan hiasan anda.

KEEMPAT
Susunan perabot yang starategik juga amat penting bagi membantu menonjolkan lagi dinding tumpu yang telah anda pilih. Pencahayaan juga patut dititik beratkan supaya mendapat kesan yang maksima.

KELIMA
Terdapat juga alternatif lain selain mengecat dinding tumpu. Anda boleh pasangkan wallpaper ataupun binakan rak buku custom bagi menambah nilai estetik pada dinding. Apa saja yang anda rasakan dapat mencuri tumpuan pengunjung boleh digunapakai.

Jangan takut untuk bereksperimentasi, ikuti naluri kreatif anda dan yang paling penting, have fun! Selamat mencuba ya.


Joey Dapat 15 Projek Mural Di Bandar Muar

Siapa yang tidak kenal dengan pelakon dan pelawak Joey Daud? Seorang yang tidak loket dengan gelak dan tawa bersahaja beliau membuatkan ramai yang menyenangi sifat beliau. Joey atau nama penuh beliau Zulfikli Daud, 49, tidak menyangka, air tangan lukisannya telah mendapat perhatian Sultan Johor, Sultan Ibrahim Alhamarhum Sultan Iskandar sehingga dia kemudiannya diberikan lagi tawaran untuk melukis 15 buah mural lagi di sekitar bandar Muar, Johor.

Inilah yang dikatakan tuah ayam nampak di kaki, tuah manusia siapa yang tahu. Pelakon dan juga pelawak ini sering melakukan kerja-kerja freelance selama ini tidak menyangka sama sekali lukisan pada dinding atau mural yang dilukisnya mendapat perhatian Sultan Selangor.

Tahniah IMPIANA ucapkan kepada Joey, kerana mampu berkarya dan bakal memperindahkan lagi bandar Tangkak dengan lukisan mural beliau.

Menerusi hantaran di akaun laman media sosial Facebook miliknya, pemuda berkenaan memaklumkan individu terbabit telah mengumpul sebanyak 24,124 buah kereta jenama Hot Wheels.

“This persons owns 24,124 hot wheels model cars,” tulisnya.

Dalam pada itu, perkongsian foto itu juga turut memaparkan lebih puluhan ribu kereta mainan jenama tersebut yang telah disusun rapi dan kemas dalam sebuah bilik khas.

Lantas, entri berkenaan telah menjadi perhatian dan mendapat reaksi pelbagai daripada wargamaya seluruh negara.

Rata-ratanya menzahirkan rasa kagum dan bangga dengan semangat serta minat yang mendalam ditonjolkan oleh individu tersebut sebagai pengumpul koleksi kereta mainan jenama Hot Wheels.

Jadi, ada tak di kalangan anda yang mempunyai minat yang sama seperti ini untuk mengumpul koleksi kereta mainan jenama Hot Wheels ini? Jika ada, anda berasa kagum melihat hasil minat hobi individu ini?

Pasangan ini telah jatuh cinta pandang pertama kepapada apartmen ini kerana mereka sudah dapat bayangkan pelbagai idea menarik untuk mendekorasi kediaman yang bakal mereka sewa.

Keadaan asal apartmen yang kusam dan bosan tidak mengahalang pasangan dari Vietnam ini untuk terus bersetuju untuk menyewa dan mula mendekorasi rumah pertama bersama.

Dimulai dengan mengecat baru seluruh kediaman, ternyata ianya langkah yang bijak  kerana dengan serta merta ruang kelihat lebih terang dan lapang. Dengan lantai kayu dan pencahayaan semula jadi dari luar, menjadikan apartmen 300 sqm ini lebih menarik.

Lihat perubahan drastik yang telah dilakukan pasangan ini terhadap rumah yang pada mulanya hambar, menjadi lebih cantik dnegan konsep yang lebih moden.

Over-watering atau penyiraman berlebihan antara punca utama kematian indoor plant. Sebenarnya, ada penyelesaian lebih mudah untuk mengatasi masalah ini. Selain bekas siraman yang bukan sahaja menyebabkan lebihan air malah sisa yang mengalir keluar akan mengotorkan kediaman, apa kata anda guna trik air batu.

Menurut Jilian dari I Am a Homemaker, air batu yang mencair berupaya membekalkan siraman kepada tanaman secara beransur-ansur (slow-release). Ini menyebabkan air dapat diserap sepenuhnya oleh akar secara berperingkat dan sempurna. Tambahan, teknik ini sangat sesuai bagi penyiraman tanaman bergantung. Ia dapat memastikan persekitaran anda tidak kotor disebabkan air yang jatuh

Teknik ini paling sesuai untuk tanaman jenis berbunga seperti orkid, begonia, petunia dan sebagainya.


Cara Buat Sarung Kerusi Tanpa Guna Mesin Jahit

project diy dari balik kampung ahad, selasa baru siap. Guna lgsir lama sahaja dah jimat sangat. 2 hari setengah diperuntukkan untuk menjahit guna tangan. Hentam2 jela janji bole pakai. Ropol-ropol tu pkai glue gun

citrus cleaner. Citrus merupakan salah satu ejen pencuci yang kurang dipraktikkan oleh masyarakat kita. Citrus ialah buah yang sesuai dijadikan sebagai pencuci alternatif. Bau yang segar, mempunyai asid yang berfungsi sebagai pembunuh bakteria dan menghilangkan bau busuk

Nak kongsi cara buat natural all purpose citrus cleaner. Kulit limau rendam bersama cuka semalam dua minggu. Kalau ada pati minyak boleh retak beberapa titisan dan tambah rosmery jika suka. Dah cukup 2 minggu, boleh tapiskan dan air rendaman sedia untuk digunakan

Bancuh citrus cleaner yang teleh siap bersama air bertapis dengan nisbah 1:1.

P/S: Tak perlu bancuh semua pati. Bancuh ikut sukatan atau keperluan sahaja

Boleh gunakan untuk mebersihkan microwave, oven, peti ais, kabinet dapur, door knobs, kaunter dapur

Penggunaan bahan kimia secara berlebihan mungkin akan memberi kesan kepada kesihatan isi rumah, jadi untuk mendapatkan kediaman yang suci bersih tanpa membahayakan kesihatan, mari kita cuba gunakan bahan semulajadi yang mempunyai pelbagai kelebihan dan kegunaan ini.

Buah lemon bukan sahaja mengandungi kandungan vitamin C yang tinggi malah ia juga boleh digunakan sebagai bahan alternatif untuk pembersihan kediaman.

Seperti yang dikongsi Fyza Shah, ini antara kegunaan lemon untuk dapatkan dapur yang segar lebih lebih lagi ketika di musim perayaan :

10 Teknik Buat Dapur Segar Berkilat Guna Lemon

Semalam Kak Fyza duk belek majalah Impiana keluaran Jun lepas. Baru perasan ada teknik bagus ni. Lagi -lagi kita nak sambut raya korban tak lama lagi. Mesti ruangan dapur berkecah dan kuat bau daging kan.

Kak Fyza percaya pada bahan asas semulajadi semua berguna janji kita tahu dan ada ilmunya. Lepas ni korang beli lemon selain untuk masakan atau buat air detox, sebaiknya tidak terus dibuang lebihan lemon tu. Banyak sangat kegunaan.

Boleh #Share tips dapur berkilat dengan lemon ni, mudah dan yang penting kita tak bazirkan lebihan lemon kita dah guna.

1- Segarkan peti sejuk
Lemon di potong dua, kulitnya kita kikis dan masukkan ke dalam peti sejuk

2- Loyang karat
Gosok lemon pada loyang yang berbau atau untuk hilangkan kesan karat

3- Pisau dan spatula
Cuci dengan lemon, sebab pisau dan spatula rupanya tak sesuai terlalu kerap kita basuh dengan sabun.

4- Jari kuning berkunyit
Yang ni campurkan lemon dengan baking soda, buat macam doh. Uli kat jari tangan sampai kesan kunyit hilang

5- Jendela berdebu
Ambil lemon kemudian campurkan pada baking soda, tambah air secukupnya. Basuh jendela dengan air campuran tadi. Berkilat memancar cermin tu nanti.

6- Kilatkan lantai
Campurkan lemon dan cuka, mop la sampai lantai bersih. Berkilat kilat lantai dapur.

7- Kulit lemon kau jangan buang, letak dalam kabinet, segar je udara dalam kabinet. Tak hapak.

8- Kalau lantai masih hanyir bau ikan daging, lepas kau siap mop, kau perah lemon sebagai penyudah.

9- Lebihan lemon kau ambil dan gosok cuci papan pemotong supaya tak lekat bau ikan daging

10- Kalau cawan kau ada kesan kopi hitam hitam tu, kau gosok je dengan lemon dan bilas. Memang hilang.

Ini rupanya sebab yang Kak Fyza cari sendiri macam mana lemon memudahkan kerja kita kat dapur.

Kelebihan lemon:
1- Mampu menjadi agen pembersih yang sangat bagus dan hebat sama macam cuka

2- Bauan sitrus dari lemon memberi kesegaran dan kesan energetik pada kita

3- Asid didalam lemon bersifat anti bakteria, anti septik dan merupakan pencerah semulajadi .

4- Minyak yang terdapat pada lemon boleh mencuci dengan bersih dan memberi kesan kilatan. (Konsep hanya minyak menarik kotoran berminyak)

Tidak semua orang berpeluang memiliki lebih dari sebuah rumah. Tetapi bagi yang bernasib baik, mempunyai rumah persinggahan juga merupakan salah satu kepuasan yang tidak ternilai.

SEBELUM

SELEPAS

Bagi mengisi kekosongan pada cucur atap di ruang anjung, Gantungkan beberapa tanaman berpasu untuk memberi sebuah panorama yang menyegarkan. Selain memilih pasu yang direka khas untuk digantung, apa kata anda DIY sendiri tali gantung yang dihiasa rona ceria benang bulu.

Anda Perlukan:

25 meter Tali cotton
4 gulung benang bulu berbeza warna
Pita pelekat kertas
Pembaris
Gunting
Gam panas
Gunting
Pen

Cara-cara:


Teknologi Penyaman Udara Bebas Angin, Inovasi Terbaru SAMSUNG Di Pasaran Global

Samsung Electronics Malaysia telah melancarkan unit penyaman udara baharu yang menampilkan teknologi penyejukan Wind-Free ™. Model AR9500T yang inovatif dan unik ini telah diperkenalkan ke pasaran di seluruh dunia.

Penyaman udara AR9500T tercipta untuk merevolusikan pasaran sebagai unit bebas angin yang pertama dengan penyejukan adaptif dan kemampuan AI. AR9500T menambahkan kepintaran dan kemudahan dengan mengoptimumkan proses penyejukan dengan ciri AI Auto Cooling, yang membolehkan pengguna menggunakan penyaman udara mereka dengan lebih mudah dan cekap. Ia berfungsi dengan menganalisis keadaan bilik, suhu pilihan pengguna dan mod penyejukan, dan bahkan iklim luar untuk beralih ke tetapan yang paling sesuai secara automatik.

Fungsi “fast-cooling” atau penyejukan pantas berfungsi dengan menyejukkan bilik dengan cepat dari satu sudut ke sudut yang lain. Ia menyebarkan udara sejuk lebih jauh dan lebih luas untuk memastikan selimut udara sejuk yang konsisten tidak kira di mana anda berada di dalam bilik. Digital Inverter Boost dalam unit Bebas Angin ini dapat mengurangkan masa yang diperlukan untuk pemampat mencapai kuasa maksimum sebaik sahaja ia mula beroperasi. Ini membantunya menyejukkan udara 43 peratus lebih cepat berbanding model konvensional. Dalam mod Penyejukan Bebas Angin, udara segar disebarkan dengan lembut dan sekata melalui 23,000 lubang mikro. Ini mewujudkan atmosfera yang sejuk tanpa penghasilan angin kuat yang tidak menyenangkan.

Terima kasih kepada pemampat Digital Inverter Boost yang cekap tenaga, AR9500T mengurangkan penggunaan tenaga sehingga 73 peratus dan dilengkapi dengan label tenaga 5-Bintang untuk CSPF – penarafan tenaga tertinggi yang terdapat di Malaysia.

Harga adalah seperti di bawah:
1.0hp – MYR2.399
1.5hp – MYR2.699
2.0hp – MYR3.699
2.5hp – MYR4.399

Ramai orang takut untuk membeli kediaman sub-sale kerana dikhawatiri kedaan rumah yang tidak lagi dapat diselamatkan. Tetapi sebenarnya, tidak semua rumah sub-sale itu dalam keadaan teruk. Ada juga yang masih dalam keadaan boleh tinggal dan tidak banyak yang perlu dibetulkan.

Rumah dengan keluasan 20×50 kaki persegi tersebut merupakan rumah jenis memanjang dan mengambil masa lebih kurang 1 bulan untuk disempurnakan. Dengan konsep pilihan moden minimalis, kebanyakkan inspirasi dekorasi ruang didapatinya melalui perkongsian rakan-rakan di facebook selain mencari idea melalui IMPIANA.

Ketika ditanya tentang runag kegemarannya, Puan Diana amat sukakan ruang tamu beliau yang dihias ringkas tetapi amat selesa, memandangkan ruang ini merupakan tempat tumpuan buat ahli keluarga berkumpul. Rona neutral yang dipilih membangkitkan rasa nyaman ketika berada di ruang tersebut.

Berikut merupakan koleksi gambar “Sebelum & Selepas” kediaman Puan Diana yang dikongsi beliau dengan IMPIANA

LUAR RUMAH

RUANG TAMU/ RUANG MAKAN

DAPUR

Tuala yang berasal dari Norway ini sebenarnya telah lama berada di pasaran, dibangunkan sejak 1994, namun menembusi Malaysia sekitar tahun lepas dan semakin dikenali tahun ini. Pelbagai produk dipasarkan menerusi syarikat ini termasuk, tuala dapur, sarung tangan, pelitup muka, tuala muka dan sebagainya.

Tuala N yang dibincangkan ini lebih kepada produk tuala dapur. Komposisi tuala ini adalah dari mikrofiber yang cepat menyerap air dan kotoran lain. Dengan pora yang lebih kecil, ia menyebabkan serapan yang lebih baik berbanding kain dapur biasa. Namun, mikrofiber adalah mikrofiber, jika anda menggunakan tuala lain yang mempunyai komposisi yang sama, maka konsepnya masih sama.

Tuala N sebenarnya dibangunkan dengan komposisi perak (silver). Tuala ini berfungsi membunuh kuman dengan kehadiran ion perak (silver) yang boleh mengganggu pertumbuhan dan penyebaran bakteria. Ion ini mengganggu enzim dalam bakteria yang diperlukan dalam metabolisma oksigen (pengangkutan transmembrane). Ion perak ini juga boleh merosakkan DNA yang menganggu dalam proses reproduksi bakteria.

Jika dibandingkan dengan spray D atau bahan kimia lain, kesan tuala N lebih lama sebenarnya disebabkan oleh ion perak ini. Walaupun ia tidak membunuh bakteria secara langsung, bakteria lazimnya akan terlekat pada tuala N dan lambat laun ia akan mati.

Sumber: https://www.facebook.com/inisainsbeb/posts/1288052018220717

Biasanya, selepas telur digunakan kita hanya akan membuang saja kulitnya. Tidak pernah terlintas pula nak gunakan lagi kulit telur yang dianggap sebagai bahan buangan.

Tetapi tahukah anda, fakta mengatakan 95 % bahagian kulit telur adalah kalsium karbonat iaitu bahan yang sama terdapat pada cangkerang, batu karang dan batu kapur. Nutrien ini penting dan memberikan manfaat kepada tanah bagi pertumbuhan tanaman.

Nak berkebun tadi rumah tak ade ruang tanah? tak jadi masalah, boleh bealajr cara berkebun dalam ruang sempit dengan Puan Juliana. Tanam dalam rumah pun menjadi. Yang lagi “best” Tak sampai 2 minggu dah boleh tuai hasil sayuran.

Jangan Buang Kulit Telur Kerana Banyak Khasiat Untuk Pokok Kita.

Saya mula mengumpul kulit telur selepas saya membaca satu artikel mengenai kulit telur digunakan sebagai baja tumbuh-tumbuhan yang berkesan. Ianya boleh digunakan sebagai baja dan juga sebagai kawalan perosak organik. Saya menggunakan kulit telur dihancurkan dan dicampurkan dengan serbuk kopi terpakai.